cyanic-selkie/wikianc huggingface dataset:
ಆಲ್ಬರ್ಟಾ
ಸಸ್ಯಸಂಪತ್ತು
ಉತ್ತರ ಮತ್ತು ಮಧ್ಯಭಾಗದ ಅಲ್ಬರ್ಟದಲ್ಲಿ ವಸಂತ ಋತುವಿನ ಆಗಮನದಿಂದ ಹುಲ್ಲುಗಾವಲು, ಕ್ರೋಕಸ್ (ಕುಂಕುಮ ಕೇಸರಿಗಿಡವನ್ನೊಳಗೊಂಡ ನೆಲದೊಳಗೆ ಗೆಡ್ಡೆಯಂತಹ ಕಾಂಡಭಾಗವಿದ್ದು ಹಳದಿ ಯಾ ನೇರಳೆ ಬಣ್ಣದ ಉಜ್ವಲ ಹೂವುಗಳು), ಆನಿಮೊನ್ ಹೂ, ಮೂರು ಹೂಗಳುಳ್ಳ ಅವನ್ಸ್, ಹೊಂಬಣ್ಣದ ಅವರೆಕಾಯಿ, ಕಾಡುಗುಲಾಬಿ ಮತ್ತು ಇತರ ಕಾಲಕ್ಕೆ ಮುಂಚೆ ಬಿಡುವ ಹೂಗಳು ಕಾಣಬರುತ್ತವೆ. ಬೇಸಗೆಯು ಮುಂದುವರಿಯುತ್ತಿದ್ದಂತೆಯೇ ಸೂರ್ಯಕಾಂತಿ ಕುಟುಂಬಕ್ಕೆ ಸೇರಿದ ಹಲವು ಸಸ್ಯಗಳು ಹೂಬಿಟ್ಟು ಆಗಸ್ಟ್ ತಿಂಗಳ ವೇಳೆಯಲ್ಲಿ ಬಯಲುಪ್ರದೇಶವೆಲ್ಲವೂ ಪೂರ್ತಿ ಹಳದಿ ಮತ್ತು ನೇರಳೆ ಬಣ್ಣದಿಂದ ಪ್ರಜ್ವಲಿಸಿ ಉರಿಯುತ್ತಿರುವ ಕೆಂಡದಂತೆ ಭಾಸವಾಗುತ್ತದೆ. ಅಲ್ಬರ್ಟದ ದಕ್ಷಿಣ ಮತ್ತು ಮಧ್ಯಪೂರ್ವದ ಭಾಗಗಳು ಪೌಷ್ಟಿಕಾಂಶ ಹೊಂದಿರುವ ಕುರುಚಲು ಹುಲ್ಲುಗಳಿಂದ ಆವೃತವಾಗಿ ಬೇಸಿಗೆಯು ಮುಂದುವರೆಯುತ್ತಿದ್ದಂತೆ ಇವು ಒಣಗಲಾರಂಭಿಸಿ ಇದರ ಬದಲಿಗೆ ಇಲ್ಲಿ ಕೋನ್ ಹೂಗಳು, ಕೀಟಾಹಾರಿ ಸಸ್ಯಗಳು ಮತ್ತು ಸಣ್ಣ ಕರ್ಪೂರದ ಗಿಡಗಳಂತಹ ಗಟ್ಟಿಯಾದ ಸಾರ್ವಕಾಲಿಕ ಗಿಡಗಳು ಬೆಳೆಯಲಾರಂಭಿಸುತ್ತವೆ. ಎರಡೂ, ಹಳದಿ ಮತ್ತು ಬಿಳಿ ಬಣ್ಣದ ಸಿಹಿ ಮೂರೆಲೆಗಿಡಗಳು (ತ್ರಿದಳಪರ್ಣಿ) ತನ್ನ ಸೌಂದರ್ಯ ಮತ್ತು ಸುವಾಸನೆಯನ್ನು ತೊರೆಯ ತುಂಬಾ ಹರಡುತ್ತವೆ. ಈ ಪ್ರಾಂತ್ಯದ ಉದ್ಯಾನಪ್ರದೇಶದಲ್ಲಿನ ಮರಗಳು ಪರ್ವತ ಪಾರ್ಶ್ವಗಳಲ್ಲಿ ದಟ್ಟವಾದ ಪಟ್ಟಿಗಳಂತೆ, ಗುಂಪು ಗುಂಪುಗಳಾಗಿ ಬೆಳೆಯುತ್ತವೆ. ಇವುಗಳಲ್ಲಿ ಹೆಚ್ಚಿನವು ಪತನಶೀಲ ವೃಕ್ಷಗಳು ಅದರಲ್ಲೂ ಅಸ್ಪೆನ್, ಪೋಪ್ಲರ್ ಮತ್ತು ವಿಲೋಗಳು. ವಾಸ್ತವವಾಗಿ ವಿಲೋದ ಹಲವು ವರ್ಗಗಳು ಮತ್ತು ಇತರ ಕುರುಚಲು ಗಿಡಗಳು ಯಾವುದೇ ಭೂಪ್ರದೇಶದಲ್ಲಿ ಬೆಳೆಯುತ್ತವೆ. ಉತ್ತರ ಸಾಸ್ಕ್ಯಾಚವನ್‌ನದಿಯ ಉತ್ತರಭಾಗದಲ್ಲಿ ನಿತ್ಯಹರಿದ್ವರ್ಣದ ಕಾಡುಗಳು ಸುಮಾರು ನೂರು ಸಾವಿರ ಚದರ ಕಿಲೋಮೀಟರ್‌ ಭಾಗಗಳನ್ನು ಪ್ರಧಾನವಾಗಿ ಆವರಿಸಿಕೊಂಡಿವೆ. ಆಸ್ಪನ್ ಪೋಪ್ಲರ್, ಬಾಲ್ಸಮ್ ಪೋಪ್ಲರ್ (ಅಥವಾ ಕಾಟನ್‌ವುಡ್) ಮತ್ತು ಪೇಪರ್ ಬರ್ಚ್ ಮರ ಇವೆಲ್ಲವೂ ಪ್ರಧಾನವಾದ ಪತನಶೀಲ ವರ್ಗದ ಮರಗಳು. ಕೋನಿಫರ್‌‌ಗಳು ಜಾಕ್ ಪೈನ್, ಶಿಲಾ ಪರ್ವತಗಳ ಪೈನ್, ಲಾಡ್ಜ್‌ಪೋಲ್ ಪೈನ್, ಬಿಳಿ, ಮತ್ತು ಕಪ್ಪಗಿನ ದಟ್ಟವಾದ ಗರಿಗಳನ್ನೊಳಗೊಂಡ ಮರಗಳು ಮತ್ತು ಪತನಶೀಲ ಕೋನಿಫರ್ ಟ್ಯಾಮಾರ್ರ್ಯಾಕ್‌ಗಳನ್ನೊಳಗೊಂಡಿವೆ.
ಇತಿಹಾಸ
ಸುಮಾರು 53° ಉತ್ತರ ಅಕ್ಷಾಂಶದಷ್ಟು ಉತ್ತರಕ್ಕಿರುವ ಆಲ್ಬರ್ಟದ ಉತ್ತರ ಪ್ರದೇಶವು ಹಡ್ಸನ್ ಬೇ ಕಂಪನಿ(1670)ಯ ಏಕೀಕರಣದ ಸಮಯದಿಂದ ರೂಪರ್ಟ್‌ನ ಭೂಮಿಯ ಒಂದು ಭಾಗವಾಗಿತ್ತು. 1731ರ ಸಮಯದಲ್ಲಿ ವಾಯುವ್ಯ ಭಾಗದಲ್ಲಿನ ಫ್ರೆಂಚ್‌ ಜನರು ಪ್ರೈರಿಯ ಪಶ್ಚಿಮದ ಭಾಗಗಳನ್ನು ಸ್ವಾಧೀನಪಡಿಸಿಕೊಂಡು ತಮ್ಮದೇ ಆದ ಲಾಕ್ ಲ ಬಿಚೆ ಮತ್ತು ಬೊನ್ನಿವಿಲ್ಲೆ ಎಂಬ ಸಂಘಟನೆಗಳನ್ನು ಸ್ಥಾಪಿಸಿದರು. ಇಂದು ಕಾಲ್ಗರಿ ಎಂದು ಕರೆಯಲ್ಪಡುವ ಪ್ರದೇಶದ ಸಮೀಪ 1752ರಲ್ಲಿ ಫೋರ್ಟ್ ಲ ಜಾಂಕ್ಯುರಿ ಸ್ಥಾಪನೆಗೊಂಡಿತ್ತು. ಹಡ್ಸನ್ ಬೇಯಿಂದ ಹುಡ್ಸನ್ ಬೇ ಕಂಪನಿಯು ಆಗಮಿಸಿ ಈ ಪ್ರದೇಶವನ್ನು ಆಕ್ರಮಿಸಿಕೊಳ್ಳುವುದಕ್ಕಿಂತ ಮೊದಲು ಮಾಂಟ್‌ರಿಯಲ್‌ನ ನಾರ್ತ್-ವೆಸ್ಟ್ ಕಂಪನಿಯು ಆಲ್ಬರ್ಟದ ಉತ್ತರ ಭೂಪ್ರದೇಶಗಳನ್ನೆಲ್ಲಾ ವ್ಯಾಪಿಸಿತ್ತು. ಮಾಂಟ್‌ರಿಯಲ್‌ನ ನಾರ್ತ್-ವೆಸ್ಟ್ ಕಂಪನಿಯ ಪರವಾಗಿ 1778ರಲ್ಲಿ ಲಾಕ್ ಲ ಬಿಚೆಯಲ್ಲಿ ಅಥಬಾಸ್ಕ ಕೋಟೆಯನ್ನು ನಿರ್ಮಿಸಿದ ಪೀಟರ್ ಪೋಂಡ್ ಅಥಬಾಸ್ಕ ಭೂಭಾಗದ ಪ್ರಪ್ರಥಮ ಪರಿಶೋಧಕನಾಗಿದ್ದಾನೆ. ಹತ್ತು ವರ್ಷಗಳ ನಂತರ, 1788ರಲ್ಲಿ ರೋಡ್ರಿಕ್ ಮ್ಯಾಕೆನ್‌ಝಿಯು ಅಥಬಾಸ್ಕ ಸರೋವರದ ಮೇಲೆ ಚಿಪೆವ್ಯಾನ್ ಕೋಟೆಯನ್ನು ನಿರ್ಮಿಸಿದನು. ಈತನ ಸೋದರ, ಸರ್ ಅಲೆಕ್ಸಾಂಡರ್ ಮ್ಯಾಕೆನ್‌ಝಿಯು ಉತ್ತರ ಸಾಸ್ಕಾಚೆವನ್ ನದಿಯನ್ನು ಅದರ ಉತ್ತರದ ತುದಿಯ ಎಡ್‌ಮಾಂಟನ್‌ವರೆಗೆ ಹಿಂಬಾಲಿಸಿ ಅಲ್ಲಿಂದ ಮತ್ತೆ ಉತ್ತರಕ್ಕೆ ಪ್ರಯಾಸದಿಂದ ಕಾಲ್ನಡಿಗೆಯಲ್ಲಿ ಮುಂದುವರೆದು ಅಥಬಾಸ್ಕ ನದಿಯನ್ನು ತಲುಪಿ, ಮತ್ತೆ ಅಥಬಾಸ್ಕ ಸರೋವರವನ್ನು ಬಳಸಿ ಮುಂದುವರೆದನು. ಇಲ್ಲೇ ಆತನು ಒಂದು ಬೃಹತ್ ನೀರಿನ ಬುಗ್ಗೆಯನ್ನು ಕಂಡುಹಿಡಿದಿದ್ದು ಅದು ಈಗ ಆತನ ಹೆಸರಿನಿಂದಲೇ, ಮ್ಯಾಕೆನ್‌ಝಿ ನದಿ ಎಂದು ಕರೆಯಲಾಗುತ್ತದೆ. ಅಲ್ಲಿಂದ ಮುಂದಕ್ಕೆ ಈತನು ಈ ನದಿಯ ಹೊರಹರಿವನ್ನು ಬಳಸಿ ಆರ್ಕ್‌ಟಿಕ್ ಸಾಗರವನ್ನು ತಲುಪಿದನು. ಅಥಬಾಸ್ಕ ಸರೋವರಕ್ಕೆ ಹಿಂದಿರುಗುವಾಗ ಪೀಸ್ ನದಿಯ ಪ್ರವಾಹಕ್ಕೆ ಅಭಿಮುಖವಾಗಿ ಮುಂದುವರೆದು ಫೆಸಿಫಿಕ್ ಸಾಗರವನ್ನು ತಲುಪಿದನು. ಹೀಗೆ ಈತನು ಉತ್ತರ ಅಮೇರಿಕಾ ಖಂಡದ ಉತ್ತರ ಮೆಕ್ಸಿಕೋ ಗಡಿ ದಾಟಿದ ಪ್ರಪ್ರಥಮ ಬಿಳಿಯ ಎಂದು ಗುರುತಿಸಲ್ಪಟ್ಟನು. ರೂಪರ್ಟ್‌ನ ಭೂಪ್ರದೇಶಕ್ಕೊಳಪಟ್ಟ ಆಲ್ಬರ್ಟದ ಹೆಚ್ಚಿನ ಭೂಭಾಗವೆಲ್ಲಾ 1870ರಲ್ಲಿ ಕೆನಡಕ್ಕೆ ವರ್ಗಾಯಿಸಲ್ಪಟ್ಟಿತು. ಆಲ್ಬರ್ಟದ ದಕ್ಷಿಣದ ಅಂಚಿನ ಭೂಭಾಗವು ಲೂಸಿಯಾನದ ಫ್ರೆಂಚ್ (ಮತ್ತು ಸ್ಪಾನಿಶ್)ನ ಭಾಗವಾಗಿದ್ದು 1803ರಲ್ಲಿ ಅದು ಸಂಯುಕ್ತ ಸಂಸ್ಥಾನಕ್ಕೆ ಮಾರಲ್ಪಟ್ಟಿತು. 1818ರಲ್ಲಿ ಲೂಸಿಯಾನದ ನಲುವತ್ತೊಂಭತ್ತು ರೇಖಾಂಶದ ಭೂಭಾಗವನ್ನು ಗ್ರೇಟ್ ಬ್ರಿಟನ್‌ನ ವಶಕ್ಕೊಪ್ಪಿಸಲಾಯಿತು. 1870ರವರೆಗೆ ಉತ್ತರ ಆಲ್ಬರ್ಟವು ವಾಯುವ್ಯ ಭಾಗದಲ್ಲೇ ಸೇರಿಕೊಂಡಿದ್ದು ಅದು ಮತ್ತು ರೂಪರ್ಟ್‌ನ ಭೂಭಾಗಗಳು ಕೆನಡದ ಉತ್ತರ-ದಕ್ಷಿಣ ಭೂಪ್ರದೇಶವಾಯಿತು. 1882ರಲ್ಲಿ ಆಲ್ಬರ್ಟ ಜಿಲ್ಲೆಯು ವಾಯುವ್ಯ ಭೂಪ್ರದೇಶದ ಒಂದು ಭಾಗವಾಗಿ ರೂಪಿಸಲ್ಪಟ್ಟಿತು. ವಸಾಹತು ಮುಂದುವರಿಯುತ್ತಿದ್ದಂತೆಯೇ ಶಾಸನ ಸಭೆಗೆ ಸ್ಥಳೀಯ ಪ್ರತಿನಿಧಿಗಳ ನೇಮಕ ಮಾಡಲಾಯಿತು. ಸ್ವರಾಜ್ಯಕ್ಕಾಗಿ ದೀರ್ಘಕಾಲದ ಚಳುವಳಿ/ಕಾರ್ಯಚಟುವಟಿಕೆಗಳಿಂದ 1905ರಲ್ಲಿ ಆಲ್ಬರ್ಟ ಜಿಲ್ಲೆಯು ವಿಸ್ತರಿಸಲ್ಪಟ್ಟು, ಪ್ರಧಾನಮಂತ್ರಿಯಾಗಿ ಅಲೆಕ್ಸಾಂಡರ್ ಕೇಮರಾನ್ ರುದರ್‌ಫೋರ್ಡ್ ಆಯ್ಕೆಯಾಗುವುದರೊಂದಿಗೆ ಇದಕ್ಕೆ ಪ್ರಾಂತೀಯ ಸ್ಥಾನ, ಮನ್ನಣೆಯನ್ನು ನೀಡಲಾಯಿತು.
ಆರ್ಥಿಕತೆ
ಅಲ್ಬರ್ಟಾ ಅವರ ಆರ್ಥಿಕತೆಯು ಕೆನಡಾದ ಅತ್ಯಂತ ಶಕ್ತಿಯುತ ಆರ್ಥಿಕತೆಗಳಲ್ಲಿ ಒಂದಾಗಿದ್ದು, ಈಗಷ್ಟೇ ಆರಂಭವಾಗುತ್ತಿರುವ ಪೆಟ್ರೋಲಿಯಂ ಕೈಗಾರಿಕೆ ಹಾಗೂ ಕೃಷಿ ಮತ್ತು ತಾಂತ್ರಿಕತೆಯಿಂದ ಬೆಂಬಲಿಸಲ್ಪಟ್ಟಿದೆ. 2007 ರಲ್ಲಿನ ಜಿಡಿಪಿ ತಲಾ ಆದಾಯ 74,825 ಕೆನಡಾ ಡಾಲರ್ (C$) ಆಗಿದ್ದು, ಕೆನಡಾದ ಯಾವುದೇ ಪ್ರಾಂತ್ಯಕ್ಕಿಂತಲೂ ಹೆಚ್ಚಾಗಿತ್ತು. ಇದು ಕೆನಡಾ ರಾಷ್ಟ್ರೀಯ ವರಮಾನಕ್ಕಿಂತ ಶೇ. 61 ರಷ್ಟು ಅಂದರೆ ಸುಮಾರು 46,441 ಕೆನಡಾ ಡಾಲರ್‌‍ನಷ್ಟು ಹೆಚ್ಚಾಗಿತ್ತು ಹಾಗೂ ಅಟ್ಲಾಂಟಿಕ್‌‍ನ ಕೆಲವು ಪ್ರಾಂತ್ಯಗಳ ಎರಡುಪಟ್ಟಿಗಿಂತಲೂ ಹೆಚ್ಚಾಗಿತ್ತು. 2006 ರಲ್ಲಿ ರಾಷ್ಟ್ರೀಯ ಅಂದಾಜಿನಿಂದ ದಿಕ್ ಪಲ್ಲಟವು ಕೆನಡಾದ ಇತಿಹಾಸದಲ್ಲಿಯೇ ಯಾವುದೇ ಪ್ರಾಂತ್ಯಕ್ಕಿಂತಲೂ ಅತ್ಯಂತ ಹೆಚ್ಚಾಗಿತ್ತು. 2006 ರ ಗಣತಿಯ ಪ್ರಕಾರ ಮಧ್ಯಮ ವರ್ಗದ ಕುಟುಂಬಗಳ ರಾಷ್ಟ್ರೀಯ ವರಮಾನವು ತೆರಿಗೆಯ ನಂತರ ಅಲ್ಬರ್ಟಾದಲ್ಲಿ 70,986 ಡಾಲರ್ ಇತ್ತು (ಸಂಪೂರ್ಣ ಕೆನಡಾದಲ್ಲಿ 60,270 ಡಾಲರ್). ಕಲ್ಗರಿ-ಎಡ್ಮಂಟನ್ ಕೊರಿಡಾರ್ ಪ್ರಾಂತ್ಯ ಅತ್ಯಂತ ನಗರೀಕರಣಗೊಂಡ ಪ್ರದೇಶವಾಗಿದ್ದು, ಮತ್ತು ಕೆನಡಾದ ಅತ್ಯಂತ ಜನನಿಭಿಡ ಪ್ರದೇಶಗಳಲ್ಲಿ ಒಂದಾಗಿದೆ. ಈ ಪ್ರದೇಶವು ಹೆಚ್ಚೆಂದರೆ ಉತ್ತರದಿಂದ ದಕ್ಷಿಣಕ್ಕೆ 400 ಕಿಲೋ ಮೀಟರ್ ದೂರ ಹೊಂದಿದೆ. 2001 ರಲ್ಲಿ ಕಲ್ಗರಿ-ಎಡ್ಮಂಟನ್ ಕೊರಿಡಾರ್ ನ ಜನಸಂಖ್ಯೆಯು 2.15 ಮಿಲಿಯನ್ ಗಳಷ್ಟಾಗಿತ್ತು (ಇದರಲ್ಲಿ ಶೇ. 72 ರಷ್ಟು ಅಲ್ಬರ್ಟಾನ ಜನಸಂಖ್ಯೆಯಾಗಿತ್ತು). ಅಲ್ಲದೆ, ಇದು ದೇಶದಲ್ಲಿ ಅತ್ಯಂತ ವೇಗವಾಗಿ ಅಭಿವೃದ್ಧಿ ಹೊಂದುತ್ತಿರುವ ಪ್ರದೇಶಗಳಲ್ಲಿ ಒಂದಾಗಿದೆ. 2003 ರಲ್ಲಿ ಟಿಡಿ ಬ್ಯಾಂಕ್ ಫೈನಾನ್ಷಿಯಲ್ ಗ್ರೂಪ್‌ ನಿಂದ ಮಾಡಲ್ಪಟ್ಟ ಒಂದು ಅಧ್ಯಯನದ ಪ್ರಕಾರ ಕೇವಲ ಕೊರಿಡಾರ್ ಮಾತ್ರ ಅಮೇರಿಕಾಕ್ಕೆ ಸರಿಸಮನಾದ ಸಂಪತ್ತಿನಿಂದ ಕೂಡಿದ, ಕೆನಡಾ ಜೀವನ ಪದ್ಧತಿ ಹೊಂದಿದ ಕೆನಡಾದ ನಗರವಾಗಿದೆ. ಅಲ್ಲದೆ, ವಿಶ್ವ ದರ್ಜೆಯ ಆರೋಗ್ಯ ಸೇವೆಯನ್ನು ಒದಗಿಸಬಲ್ಲದಾಗಿದೆ. ಈ ಅಧ್ಯಯನದ ಪ್ರಕಾರ ರಾಷ್ಟ್ರೀಯ ವರಮಾನದ ಪ್ರಕಾರ ಕಾರೆಡಾರ್‌ನ ತಲಾ ಆದಾಯವು ಅಮೇರಿಕಾದ ಮಹಾನಗರ ಪ್ರದೇಶಗಳಿಗಿಂತ ಶೇ. 10 ರಷ್ಟು ಹೆಚ್ಚು ಹಾಗೂ ಕೆನಡಾದ ಇತರ ನಗರಗಳಿಗಿಂತ ಶೇ. 40 ರಷ್ಟು ಹೆಚ್ಚಾಗಿತ್ತು. ಫ್ರೇಸರ್ ಶಿಕ್ಷಣ ಸಂಸ್ಥೆಯ ಪ್ರಕಾರ ಅಲ್ಬರ್ಟಾ ಅತ್ಯಂತ ಹೆಚ್ಚಿನ ಮಟ್ಟದ ಆರ್ಥಿಕ ಸ್ವಾತಂತ್ರ್ಯ ಹೊಂದಿದೆ‍. ಇದು ಕೆನಡಾದ ಅತ್ಯಂತ ಸ್ವತಂತ್ರ ಆರ್ಥಿಕತೆಯಾಗಿದೆ ಹಾಗೂ ಇದು ಅಮೇರಿ ಹಾಗೂ ಕೆನಡಾ ಪ್ರಾಂತ್ಯಗಳಲ್ಲಿಯೇ 2 ನೇ ಅತಿ ಹೆಚ್ಚಿನ ಸ್ವತಂತ್ರ ಆರ್ಥಿಕತೆಯಾಗಿದೆ.
ಉದ್ಯಮ
ಸಾಂಪ್ರದಾಯಿಕವಾದ ಮೂಲರೂಪದ ಎಣ್ಣೆ, ರಾಸಾಯನಿಕ ಎಣ್ಣೆ, ನೈಸರ್ಗಿಕ ಅನಿಲ ಮತ್ತು ದೇಶದ ಅನಿಲ ಉತ್ಪಾದಕಗಳನ್ನು ಅಲ್ಬರ್ಟಾ ದೇಶದಲ್ಲಿಯೇ ಅತಿ ಹೆಚ್ಚು ಪ್ರಮಾಣದಲ್ಲಿ ಉತ್ಪಾದಿಸುತ್ತದೆ. ಅಲ್ಬರ್ಟಾ ಜಗತ್ತಿನಲ್ಲಿಯೇ 2 ನೇ ಅತಿ ದೊಡ್ಡ ನೈಸರ್ಗಿಕ ಅನಿಲ ರಫ್ತುದಾರ ಹಾಗೂ 4 ನೇ ಅತಿ ದೊಡ್ಡ ಉತ್ಪಾಕನಾಗಿದೆ. ಉತ್ತರ ಅಮೇರಿಕಾದ ಎರಡು ಅತಿ ದೊಡ್ಡ ಪೆಟ್ರೋಕೆಮಿಕಲ್ಸ್ ಉತ್ಪಾದಕರು ಕೇಂದ್ರ ಹಾಗೂ ಉತ್ತರ ಕೇಂದ್ರ ಅಲ್ಬರ್ಟಾದಲ್ಲಿ ನೆಲೆಯನ್ನು ಹೊಂದಿದೆ. ರೆಡಿ ಡಿಯರ್ ಹಾಗೂ ಎಡ್ಮಂಟನ್ ಎರಡೂ ಜಗತಿಕ ಮಟ್ಟದ ಪೊಲಿಥಿನ್ ಹಾಗೂ ವಿನಿ1 ಉತ್ಪಾದಕರಲ್ಲಿ ಉತ್ಪಾನೆಯಾದ ವಸ್ತುಗಳು ಜಗತ್ತಿನೆಲ್ಲೆಡೆಗೆ ಹಡಗಿನ ಮೂಲಕ ಸಾಗಿಸಲ್ಪಡುತ್ತದೆ ಹಾಗೂ ಎಡ್ಮಂಟನ್ ಅವರ ಎಣ್ಣೆ ಸಂಸ್ಕರಣೆಯು ಎಡ್ಮಂಟನ್‌‍ನ ಮೂಡಲ ದಿಕ್ಕಿನಲ್ಲಿರುವ ದೊಡ್ಡ ಪೆಟ್ರೋಕೆಮಿಕಲ್ ಕೈಗಾರಿಕೆಗೆ ಕಚ್ಚಾ ವಸ್ತುಗಳನ್ನು ಒದಗಿಸುತ್ತದೆ. ಅಥಾಬೇಸ್ಕಾ ಆಯಿಲ್ ಸಾಂಡ್ಸ್ ಇದು ಅಸಂಪ್ರದಾಯಿಕ ಎಣ್ಣೆ ಶೇಖರಣೆಯನ್ನು ಉಳಿದ ಜಗತ್ತಿನ ಸಾಂಪ್ರದಾಯಿಕ ಎಣ್ಣೆ ಶೇಖರಣೆಗೆ ಹೆಚ್ಚು ಕಡಿಮೆ ಸಮನಾಗಿ ಹೋಲಿಸಿ ಬೆಲೆ ಕಟ್ಟಿದ್ದು, 1.6 ಟ್ರಿಲಿಯನ್ ಬ್ಯಾರೆಲ್ ಗಳು (254 ಕಿ.ಮೀ. ³) ಎಂದು ಅಂದಾಜು ಮಾಡಿದೆ. ಹೊಸ ಸೆಳೆಯುವಿಕೆ ಪದ್ಧತಿಯ ಬೆಳವಣಿಗೆಯು ಅಲ್ಬರ್ಟಾ ಪ್ರದೇಶದಲ್ಲಿ ಅಭಿವೃದ್ಧಿಯಾದಂತಹ ಹಬೆಯಿಂದ ಆಗುವ ಸಾಂಧ್ರತೆಯ ಜಲ ನಿರ್ಗಮನ, ಗಟ್ಟಿ ಡಾಂಬರು ಮತ್ತು ರಾಸಾಯನಿಕದಿಂದ ತಯಾರಿಸಿದ ಮೂಲರೂಪದ ಎಣ್ಣೆಯು ಸಾಂಪ್ರದಾಯಿಕ ಎಣ್ಣೆ ತಯಾರಿಕೆಯ ವೆಚ್ಚದ ಸಮೀಪದ ಹಣದಲ್ಲಿಯೇ ತಯಾರಿಸಬಹುದು. ಸಾಂಪ್ರದಾಯಿಕ ಬರಿದುಗೊಳಿಸಿದ ಗಣಿ ಪದ್ಧತಿ ಹಾಗೂ ಅಸಂಪ್ರದಾಯಿಕ ಅನೇಕ ಕಂಪನಿಗಳ ಉದ್ಯೋಗಿಗಳು ಸಿತು ಪದ್ಧತಿಯಲ್ಲಿ ಎಣ್ಣೆ ಮರಳಿನಿಂದ ಗಟ್ಟಿ ಡಾಂಬರನ್ನು ಸಂಗ್ರಹಿಸುತ್ತಾರೆ. ಪ್ರಸಕ್ತ ತಾಂತ್ರಿಕತೆ ಹಾಗೂ ಪ್ರಸಕ್ತ ಬೆಲೆಯಲ್ಲಿ 315 ಬಿಲಿಯನ್ ಬ್ಯಾರೆಲ್ (50 ಕಿ.ಮೀ. ³) ನಷ್ಟು ಗಟ್ಟಿ ಡಾಂಬರುಗಳು ಮತ್ತೆ ಪಡೆದುಕೊಳ್ಳಬಹುದಾಂತಹದ್ದಾಗಿವೆ. ಕೆನಡಾದ ಅತ್ಯಂತ ವೇಗವಾಗಿ ಬೆಳೆಯುತ್ತಿರುವ ನಗರಗಳಲ್ಲಿ ಒಂದಾದ ಫೋರ್ಟ್ ಮಾಕ್ ಮುರ್ರೇ ಇತ್ತೀಚಿನ ದಿನಗಳಲ್ಲಿ ಅಗಾಧ ಪ್ರಮಾಣದಲ್ಲಿ ಬೆಳೆದಿದೆ, ಏಕೆಂದರೆ ದೊಡ್ಡ ಸಂಸ್ಥೆಗಳು ಎಣ್ಣೆ ಉತ್ಪಾದನೆಗಾಗಿ ಕೆಲಸ ಮಾಡುತ್ತಿವೆ. ಇತ್ತೀಚಿನ ದಿನಗಳಲ್ಲಿ 2006 ರಲ್ಲಿ ಅಲ್ಲಿ ಸುಮಾರು 100 ಬಿಲಿಯನ್ ಡಾಲರ್ ಗಿಂತಲೂ ಹೆಚ್ಚಿನ ಪ್ರಮಾಣದ ಎಣ್ಣೆ ಮರಳಿನ ಕೆಲಸಗಳು ಉತ್ತರ ಮೂಡಣ ಅಲ್ಬರ್ಟಾದಲ್ಲಿ ಕಟ್ಟಲ್ಪಡುತ್ತಿವೆ ಅಥವಾ ಯೋಜನೆಯ ಹಂತದಲ್ಲಿದೆ. ಎಣ್ಣೆ ಮರಳಿನಿಂದ ಎಣ್ಣೆ ಶೇಖರಣೆಗೆ ಬೆಲೆಬರುವ ಶಕ್ತಿಯನ್ನು ನಿರ್ಧರಿಸುವ ಮತ್ತೊಂದು ಘಟಕವೆಂದರೆ ಎಣ್ಣೆಯ ಬೆಲೆ. 2003ರಿಂದ ಎಣ್ಣೆಯ ಬೆಲೆಯು ಏರುತ್ತಿದ್ದು ಅದನ್ನು ಹೆಚ್ಚಿನ ಲಾಭಕ್ಕಾಗಿ ಶೇಖರಿಸುವಂತೆ ಮಾಡಿತು. ಈ ಹಿಂದೆ ಈ ಎಣ್ಣೆ ಶೇಖರಣೆಯ ಕಾರ್ಯವು ಕಡಿಮೆ ಲಾಭ ಹೊಂದಿರುವುದು ಅಥವಾ ನಷ್ಟ ಉಂಟು ಮಾಡುವುದು ಎಂಬ ಕಾರಣಕ್ಕೆ ಸ್ಥಗಿತಗೊಳಿಸಲಾಗಿತ್ತು. ಒಟ್ಟುಗೂಡಿಸಿದ ಪ್ರಯತ್ನ ಮತ್ತು ಪ್ರಾಂತೀಯ ಸರ್ಕಾರದ ಬೆಂಬಲದೊಂದಿಗೆ ಅನೇಕ ಅತ್ಯುನ್ನತ ತಂತ್ರಜ್ಞಾನದ ಕೈಗಾರಿಕೆಗಳು ಅಲ್ಬರ್ಟಾದಲ್ಲಿ ಹುಟ್ಟು ಕಂಡವು. ಇವುಗಳಲ್ಲಿ ಗುರುತಿಸಲ್ಪಡುವ ಒಡೆತನವನ್ನು ಹೊಂದಿರುವ ಪೆಟೆಂಟ್‌ಗಳಲ್ಲಿ ಲಿಕ್ವಿಡ್ ಕ್ರಿಸ್ಟಲ್‌ ಡಿಸ್ಪ್ಲೆಯನ್ನು ಗುರುತಿಸಬಹುದಾಗಿದೆ. ಬೆಳೆಯುತ್ತಿರುವ ಆರ್ಥಿಕತೆಯೊಂದಿಗೆ ಅಲ್ಬರ್ಟಾ ಅನೇಕ ಹಣಕಾಸಿನ ಶಿಕ್ಷಣಸಂಸ್ಥೆಗಳು ಕೂಡಿಕೆ ಹಾಗೂ ಪ್ರತ್ಯೇಕ ಹಣದೊಂದಿಗೆ ವ್ಯವಹಾರ ನಡೆಸುತ್ತಿವೆ.
ಕೃಷಿ ಮತ್ತು ಅರಣ್ಯ
ಕೃಷಿಯು ಪ್ರಾಂತೀಯ ಆರ್ಥಿಕತೆಯಲ್ಲಿ ಗುರುತರವಾದ ಸ್ಥಾನ ಹೊಂದಿದೆ. ಪ್ರಾಂತ್ಯವು ಮೂರು ಮಿಲಿಯನ್‌ಗಿಂತಲೂ ಹೆಚ್ಚಿನ ಗೋವುಗಳನ್ನು ಹೊಂದಿದೆ, ಹಾಗೂ ಅಲ್ಬರ್ಟಾ ಬೀಫ್‌ಗೆ ಜಗತ್ತಿನಾದ್ಯಂತ ಅತ್ಯುತ್ತಮ ಮಾರುಕಟ್ಟೆ ಇದೆ. ಹತ್ತಿರ ಅರ್ಧ ಕೆನಡಿಯನ್ನರಿಗೆ ಬೀಫ್ ಅರ್ಬರ್ಟಾದಲ್ಲಿ ಉತ್ಪಾದನೆಯಾಗುತ್ತಿದೆ. ಅಲ್ಬರ್ಟಾ ಭೋಗ್ಯ ಮಾರುಕಟ್ಟೆಗೆ ಕಾಡೆಮ್ಮೆಯ ಪ್ರಧಾನ ಉತ್ಪಾದಕವಾಗಿದೆ. ಉಣ್ಣೆ ಹಾಗೂ ಮಾಂಸಕ್ಕಾಗಿ ಕುರಿ ಉತ್ಪಾದನೆ ಕೂಡ ಹೆಚ್ಚಳವಾಗಿದೆ. ಗೋಧಿ ಮತ್ತು ಕೆನೋಲಾಗಳು ಪ್ರಾಥಮಿಕ ಬೇಸಾಯಗಳಾಗಿದ್ದು, ಅಲ್ಬರ್ಟಾ ಸ್ಪ್ರಿಂಗ್ ಗೋಧಿ ಉತ್ಪಾದನೆಯಲ್ಲಿ ನೇತೃತ್ವ ಹೊಂದಿದ್ದು, ಇತರ ಕಾಳು ಕಡಿಗಳು ಕೂಡ ಚಾಚಿಕೊಂಡಿದೆ. ಹೆಚ್ಚಿನ ಬೇಸಾಯ ಒಣಭೂಮಿ ಬೇಸಾಯವಾಗಿವೆ, ಪಾಳು ಭೂಮಿಯಲ್ಲಿ ಉಳುಮೆ ಮೂಲಕ ಮತ್ತೆ ಮತ್ತೆ ಬೆಳೆಯಲಾಗುತ್ತದೆ. ಎಡೆಬಿಡದೆ ಮಾಡುವ ಕೊಯ್ಲು (ಪಾಳುಭೂಮಿಯಿಲ್ಲದಿದ್ದಲ್ಲಿ) ಕ್ರಮಬದ್ಧವಾಗಿ ಹೆಚ್ಚು ಸಾಮಾನ್ಯ ಉತ್ಪಾದಕ ರೀತಿಯಾಗಿ ಬರುತ್ತಿದೆ, ಇದಕ್ಕೆ ಕಾರಣವೆಂದರೆ ಹೆಚ್ಚಾದ ಲಾಭ ಮತ್ತು ಮಣ್ಣು ಸವೆತದಲ್ಲಿನ ಸಂಕೋಚನಗಳು. ಪ್ರಾಂಥದೆಲ್ಲೆಡೆ ಕಾಳುಕಡಿಗಳ ಮೇಲೆತ್ತುವ ಸಾಧನ ನಿಧಾನವಾಗಿ ರೇಲ್ವೆ ಹಳಿಗಳು ಹೆಚ್ಚಿದಂತೆ ಕಡಿಮೆಯಾಗುತ್ತಿವೆ. ರೈತರು ಕಾಳುಕಡಿಗಳನ್ನು ಟ್ರಕ್ ಮೂಲಕ ಕೇಂದ್ರೀಯ ಸ್ಥಳಕ್ಕೆ ಸಾಗಿಸುತ್ತಾರೆ. ಅಲ್ಬರ್ಟಾ, ಕೆನಡಾದಲ್ಲಿಯೇ ಮುಂಚೂಣಿಯಲ್ಲಿರುವ ಜೇನು ಸಾಕಾಣಿಕಾ ಕೇಂದ್ರವಾಗಿದೆ. ದಕ್ಷಿಣ ಅಲ್ಬರ್ಟಾದಲ್ಲಿ ಕೆಲವು ಜೇನು ಸಾಕಣೆಗಾರರು ವಿಶೇಷವಾಗಿ ರಚಿಸಲಾದ ಜೇನು ಸಾಕಾಣಿಕಾ ಮನೆಗಳನ್ನು ಇದಕ್ಕಾಗಿ ನಿರ್ಮಿಸಿಕೊಂಡು ಮನೆಯಲ್ಲಿಯೇ ಜೇನು ಹುಟ್ಟುಗಳನ್ನು ಬೆಳೆಸುತ್ತಾರೆ. ಬೇಸಿಗೆ ಕಾಲದಲ್ಲಿ ಕಡಿಮೆ ಕಾಲ ಜೇನು ಸಾಕಣೆಗೆ ಉತ್ತಮ ಕಾಲವಿರುವ ಆದರೆ ಹೆಚ್ಚು ಉತ್ಪನ್ನ ಕೊಡುವ ಉತ್ತರದಲ್ಲಿಯ ಪೀಸ್ ನದಿ ದಡಕ್ಕೆ ವಲಸೆ ಹೋಗಲಾಗುತ್ತದೆ. ಇಲ್ಲಿ ಕ್ಲೊವರ್ ಮತ್ತು ಫೈರ್‌ವೀಡ್ ಹೂವುಗಳು ಹೆಚ್ಚಾಗಿ ಕಂಡುಬರುತ್ತವೆ. ಹೈಬ್ರಿಡ್ ಕಾನೋಲಾ ಹೂವು ಜೇನಿನಿಂದ ಪರಾಗಸ್ಪರ್ಷಗೊಳ್ಳುವ ಹೂವಾಗಿದೆ. ಕೆಲವು ಜೇನು ಸಾಕಣೆಗಾರರು ಈ ಅಗತ್ಯವನ್ನು ಪೂರೈಸುತ್ತಾರೆ. ಬೃಹತ್ತಾದ ಉತ್ತರ ಅರಣ್ಯವು ರಕ್ಷಿತವಾದ ಮೆದುದಾರು ಅಲ್ಬರ್ಟಾಕ್ಕೆ ದೊಡ್ಡ ಪ್ರಮಾಣದಲ್ಲಿ ಮರದ ದಿಮ್ಮಿ, ಓರಿಯಂಟೆಡ್ ಸ್ಟ್ರಾಂಡ್ ಬೋರ್ಡ್ (ಓಎಸ್ ಬಿ) ಮತ್ತು ಪ್ಲೈವುಡ್ ಹಾಗೂ ಅನೇಕ ಸಸ್ಯಗಳನ್ನು ಉತ್ತರ ಅಲ್ಬರ್ಟಾದಲ್ಲಿ ಉತ್ಪಾದಿಸುತ್ತವೆ. ಉತ್ತರ ಅಮೇರಿಕಾ ಹಾಗೂ ಪೆಸಿಫಿಕ್ ರಿಮ್ ದೇಶಗಳು ಬಿಳಿದಾಗಿಸಿದ ಮರದ ತಿರುಳು ಮತ್ತು ದಿನಪತ್ರಿಕೆಯ ಕಾಗದಗಳನ್ನು ಪೂರೈಸುತ್ತದೆ.
ತೆರಿಗೆ ವಿಧಿಸುವಿಕೆ
ಇಲ್ಲಿ ಆದಾಯವು ಮುಖ್ಯವಾಗಿ ನವೀಕರಿಸಲಾಗದ ನೈಸರ್ಗಿಕ ಸಂಪತ್ತಿಗೆ (ಶೇ. 30.4) ವಿದ್ಜಿಸುವ ರಾಯಲ್ಟಿ ಮೂಲಕ ಬರುತ್ತದೆ. ವೈಯಕ್ತಿಕ ತೆರಿಗೆಯಿಂದ (ಶೇ. 22.3), ಕಾರ್ಪೋರೇಟ್ ಮತ್ತು ಇತರ ತೆರಿಗೆಗಳಿಂದ (ಶೇ. 19.6) ಹಾಗೂ ಸಂಯುಕ್ತ ಸರ್ಕಾರದಿಂದ ಪ್ರಾಥಮಿಕವಾಗಿ ಮೂಲಭೂತ ವ್ಯವಸ್ಥೆಗಾಗಿ ಅನುದಾನ(ಶೇ. 9.8)ವಾಗಿ ಬರುತ್ತದೆ. ಆಲ್ಬರ್ಟ ಜನರು ಕೆನಡಾದಲ್ಲಿಯೇ ಅತ್ಯಂತ ಕಡಿಮೆ ತೆರಿಗೆ ನೀಡುತ್ತಿರುವ ಜನರಾಗಿದ್ದಾರೆ ಮತ್ತು ಅಲ್ಬರ್ಟಾ ಪ್ರಾಂತ್ಯ ಮಾತ್ರ ಕೆನಡಾದಲ್ಲಿ ಪ್ರಾಂತೀಯ ಮಾರಾಟ ತೆರಿಗೆಯನ್ನು ಹೊಂದಿಲ್ಲ (ಆದಾಗ್ಯೂ ವಾಸ್ತವ್ಯ ಮನೆಗಳು ಈಗಲೂ ಸಂಯುಕ್ತ ಮಾರಾಟ ತೆರಿಗೆ, ವಸ್ತು ಮತ್ತು ಸೇವಾ ತೆರಿಗೆಯನ್ನು ಶೇ. 5 ರಷ್ಟು ಹೊಂದಿದೆ). ಅಲ್ಲದೆ ಕೆನಡಾದ ಇದೊಂದೇ ಪ್ರಾಂತ್ಯವು ಒಂದೇ ದರದ ತೆರಿಗೆ ಪದ್ಧತಿಯನ್ನು ವೈಯಕ್ತಿಯ ವರಮಾನ ತೆರಿಗೆಗೆ ಹೊಂದಿದ್ದು, ಶೇ. 10 ರಷ್ಟು ತೆರಿಗೆಯ ವರಮಾನವನ್ನು ಹೊಂದಿದೆ. ಅಲ್ಬರ್ಟಾ ತೆರಿಗೆ ಪದ್ಧತಿಯು ಅಭಿವೃದ್ಧಿಪರ ಗುಣವನ್ನು ಪಾಲಿಸಿಕೊಂಡು ಬರುತ್ತಿದೆ. ಪ್ರಾಂತೀಯ ತೆರಿಗೆಯನ್ನು ನೀಡುವ ಪ್ರಜೆಯಾಗುವ ಮೊದಲು ಮನೆಗಳಿಗೆ 16,161 ಡಾಲರ್ ಸಂಪಾದಿಸುವ ಅರ್ಹತೆ ಹೊಂದಿರಬೇಕಾಗುತ್ತದೆ. ಇದರಲ್ಲಿ ದೈಹಿಕ ನ್ಯೂನತೆ ಇರುವ ಹಾಗೂ ವಿದ್ಯಾರ್ಥಿಗಳಿಗೆ ಮತ್ತು ವಯಸ್ಸಾದವರಿಗೆ ತೆರಿಗೆಯಲ್ಲಿ ವಿನಾಯತಿ ಇದೆ. ಅಲ್ಬರ್ಟಾ ನಗರಸಭೆ ಮತ್ತು ಶಾಲಾ ನ್ಯಾಯ ನಿರ್ವಹಣೆಗಳು ತಮ್ಮದೇ ಆದ ಸರ್ಕಾರಗಳನ್ನು ಹೊಂದಿದ್ದು, ಸಾಮಾನ್ಯವಾಗಿ ಇವು ಪ್ರಾಂತೀಯ ಸರ್ಕಾರಗಳೊಂದಿಗೆ ಸಹಕಾರದಿಂದ ಕೆಲಸ ಮಾಡುತ್ತವೆ. ಅಲ್ಬರ್ಟಾ ಖಾಸಗೀಕರಣಗೊಂಡ ಆಲ್ಕೋಹಾಲ್ ಪೂರೈಕೆದಾರನೂ ಹೌದು. ಖಾಸಗೀಕರಣದ ನಂತರ ಅಗತ್ಯ ಮಾರುಕಟ್ಟೆಯು 304 ರಿಂದ 1,726 ಕ್ಕೆ ಹೆಚ್ಚಿಸಲ್ಪಟ್ಟವು, ಉದ್ಯೋಗವು 1,300 ದಿಂದ 4,000 ಮತ್ತು ಉತ್ಪಾದನೆಗಳು 3,325 ರಿಂದ 16,495 ಕ್ಕೆ ಹೆಚ್ಚಿಸಲ್ಪಟ್ಟಿವೆ. ತೆರಿಗೆ ಆದಾಯವು ಕೂಡ 400 ಮಿಲಿಯನ್ ಡಾಲರ್ ನಿಂದ 700 ಮಿಲಿಯನ್ ಡಾಲರ್ ಗೆ ಹೆಚ್ಚಿಸಲ್ಪಟ್ಟಿವೆ.
ಆರೋಗ್ಯ ರಕ್ಷಣೆ
ಎಲ್ಲಾ ಕೆನಡಾದ ಪ್ರಂತ್ಯಗಳೊಂದಿಗೆ, ಆಲ್ಬರ್ಟಾವು ಎಲ್ಲಾ ಪ್ರಜೆಗಳಿಗೆ ಮತ್ತು ನಿವಾಸಿಗಳಿಗೆ ಸಾರ್ವಜನಿಕವಾದ ನಿಧಿ ಆರೋಗ್ಯ ಸವಾ ವ್ಯವಸ್ಥೆಯನ್ನೊದಗಿಸುತ್ತದೆ. ಆಲ್ಬರ್ಟಾವು 1950ರಲ್ಲಿ ಟಾಮೀ ಡೊಗ್ಲಾಸ್-ಶೈಲಿಯ ಕಾರ್ಯಕ್ರಮವನ್ನು ಅಳವಡಿಸಿಕೊಂಡ ಕೆನಡಾದ ಎರಡನೇ ಪ್ರಾಂತ್ಯವಾಗಿದ್ದು (ಸಾಸ್ಕಾಚೆವನ್ನ ನಂತರ), ಆಧುನಿಕ ಮೆಡಿಕೇರ್ ವ್ಯವಸ್ಥೆಯನ್ನಳವಡಿಸಿಕೊಂಡ ಅಗ್ರಗಾಮಿಯಾಗಿದೆ. 2008–2009ರಲ್ಲಿ ಆಲ್ಬರ್ಟಾದ ಆರೋಗ್ಯ ರಕ್ಷಣೆಯ ಆಯವ್ಯಯವು ಪ್ರಸ್ತುತ $13.2 ಬಿಲಿಯನ್ ಆಗಿದ್ದು (ಎಲ್ಲಾ ಸರ್ಕಾರೀ ಆಯವ್ಯಯದಲ್ಲಿ ಅಂದಾಜು 36%) ಕೆನಡಾದ ಉತ್ತಮ ತಲಾ ಆದಾಯದ ಆರೋಗ್ಯ ರಕ್ಷಣಾ ವ್ಯವಸ್ಥೆಯಾಗಿದೆ. ಪ್ರಾಂತ್ಯಗಳಲ್ಲಿ ಪ್ರತೀ ಗಂಟೆಗೆ $1.5 ಮಿಲಿಯನ್‌ಗೂ ಹೆಚ್ಚನ್ನು ಆರೋಗ್ಯ ರಕ್ಷಣೆಗಾಗಿ ವ್ಯಯಿಸಲಾಗುತ್ತದೆ. ವಿದ್ಯಾವಂತ ಜನಸಂಖ್ಯೆ ಮತ್ತು ಬೆಳೆಯುತ್ತಿರುವ ಆರ್ಥಿಕತೆಯು ಆಲ್ಬರ್ಟಾವನ್ನು ಆರೋಗ್ಯ ಶಿಕ್ಷಣ, ಸಂಶೋಧನೆ, ಮತ್ತು ಸಂಪನ್ಮೂಲಗಳಲ್ಲಿ ರಾಷ್ಟ್ರೀಯ ನಾಯಕನನ್ನಾಗಿಸಿದೆ. ಅನೇಕ ಗುರುತಿಸಬಹುದಾದ ಸೌಲಭ್ಯಗಳೆಂದರೆ ಫೂಟ್‌ಹಿಲ್ಸ್ ವೈದ್ಯಕೀಯ ಕೇಂದ್ರ, ಪೀಟರ್ ಲಾಫೀಡ್ ಸೆಂಟರ್, ರಾಕೀವ್ಯೂವ್ ಸಾರ್ವಜನಿಕ ಆಸ್ಪತ್ರೆ, ಆಲ್ಬರ್ಟಾ ಮಕ್ಕಳ ಆಸ್ಪತ್ರೆ, ಗ್ರೇಸ್ ಮಹಿಳೆಯರ ಆರೋಗ್ಯ ಕೇಂದ್ರ, ಆಲ್ಬರ್ಟಾ ವಿಶ್ವವಿದ್ಯಾನಿಲಯ ಕಾಲ್ಗರಿ ವೈದ್ಯಕೀಯ ಕೇಂದ್ರ (ಯುಸಿಎಮ್‌ಸಿ), ಟಾಮ್ ಬೇಕರ್ ಕ್ಯಾನ್ಸರ್ ಕೇಂದ್ರ ಮತ್ತು ಕಾಲ್ಗರಿಯಲ್ಲಿನ ಲಿಬಿನ್ ಕಾರ್ಡಿಯೊವಸ್ಕ್ಯುಲಾರ್ ಇನ್‌ಸ್ಟಿಟ್ಯೂಟ್ ಆಫ್ ಆಲ್ಬರ್ಟಾ; ಎಡ್ಮಂಟನ್‌ನಲ್ಲಿನಆಲ್ಬರ್ಟಾ ವಿಶ್ವವಿದ್ಯಾನಿಲಯ ಆಲ್ಬರ್ಟಾ ಆಸ್ಪತ್ರೆ, ರಾಯಲ್ ಅಲೆಕ್ಸಾಂಡ್ರ ಆಸ್ಪತ್ರೆ,ಮಜಾನ್‌ಸ್ಕೋವಸ್ಕಿ ಆಲ್ಬರ್ಟಾ ಆರೋಗ್ಯ ಸಂಸ್ಥೆ, ಲೂಯೀಸ್ ಹೊಲಿ ಮಹಿಳೆಯರ ಆಸ್ಪತ್ರೆ, ಸ್ಟೊಲೆರಿ ಮಕ್ಕಳ ಆಸ್ಪತ್ರೆ, ಆಲ್ಬರ್ಟಾ ಮಧುಮೇಹ ಸಂಸ್ಥೆ, ಕ್ರಾಸ್ ಕ್ಯಾನ್ಸರ್ ಸಂಸ್ಥೆ, ಮತ್ತು ಎಡ್ಮಂಟನ್‌‌ನಲ್ಲಿನ ಔಷಧ ಮತ್ತು ಆರೋಗ್ಯ ಸಂಶೋಧನೆಯ ರೆಕ್ಸಲ್ ಕೇಂದ್ರ. ಎಡ್ಮಂಟನ್‌ನಲ್ಲಿನ ಹೊಸ $909 ಮಿಲಿಯನ್ ವೆಚ್ಚದ, ಯುನೈಟೆಡ್ ಸ್ಟೇಟ್ಸ್‌ದಲ್ಲಿರುವ ಮಯೋ ಕ್ಲಿನಿಕ್‌ ರೀತಿಯ ಸಂಶೋಧನೆ, ಶಿಕ್ಷಣ ಮತ್ತು ಪರಿಸರದ ಬಗೆಗೆ ಕಾಳಜಿಯನ್ನಿರಿಸುವ ಎಡ್ಮಂಟನ್‌ ಕ್ಲಿನಿಕ್ ನಿರ್ಮಾಣ ಹಂತದಲ್ಲಿದೆ. ಆಲ್ಬರ್ಟಾದಲ್ಲಿ ಆರೋಗ್ಯ ರಕ್ಷಣೆಯನ್ನು ಏಕೀಕೃತ ಆಲ್ಬರ್ಟಾ ಆರೋಗ್ಯ ಸೇವೆಗಳ ಮಂಡಳಿಯು ನೋಡಿಕೊಳ್ಳುತ್ತದೆ. ಜುಲೈ 1, 2008ರ ಮೊದಲು ಆಲ್ಬರ್ಟಾವನ್ನು ಒಂಬತ್ತು ಆರೋಗ್ಯ ಪ್ರದೇಶಗಳನ್ನಾಗಿ ವಿಂಗಡಿಸಲಾಗಿದೆ: ಆ‍ಯ್‌ಸ್ಪನ್ ಪ್ರಾದೇಶಿಕ ಆರೋಗ್ಯ ಪ್ರಾಧಿಕಾರ : ಕಾಲ್ಗರಿ ಆರೋಗ್ಯ ಪ್ರದೇಶ, ಕ್ಯಾಪಿಟಲ್‌ ಆರೋಗ್ಯ (ಎಡ್ಮಂಟನ್‌), ಚಿನೂಕ್ ಆರೋಗ್ಯ, ಡೇವಿಡ್ ಥಾಂಪ್ಸನ್‌ ಪ್ರಾದೇಶಿಕ ಆರೋಗ್ಯ  ಪ್ರಾಧಿಕಾರ , ಪೂರ್ವದ ಕೆಂದ್ರೀಯ ಆರೋಗ್ಯ , ಉತ್ತರದ ಲೈಟ್ಸ್ ಆರೋಗ್ಯ ಪ್ರದೇಶ, ಪಾಲಿಸರ್ಸ್ ಆರೋಗ್ಯ ಪ್ರದೇಶ ಮತ್ತು ಪೀಸ್ ಕಂಟ್ರಿ ಆರೋಗ್ಯ ಪ್ರದೇಶ. ಲಾಭಾಪೇಕ್ಷೆಯಿಲ್ಲದ ಸಂಸ್ಥೆಯಾದ ಶಾಕ್ ಟ್ರೌಮ ಏರ್ ರೆಸ್ಕ್ಯೂ ಸೊಸೈಟಿಯು ಏರ್ ಆಂಬುಲೆನ್ಸ್ ಸೇವೆಗಳನ್ನು ಆಲ್ಬರ್ಟಾದ ಎಲ್ಲಾ ಪ್ರದೇಶಗಳಿಗೆ ಆದರೆ ಕುಗ್ರಾಮಗಳಿಗೆ ಹೆಚ್ಚಿನ ಆಧ್ಯತೆ ನೀಡುತ್ತಿದ್ದರು, ಮತ್ತು ಹತ್ತಿರದ ಬ್ರಿಟೀಷ್ ಕೊಲಂಬಿಯಾದ ಪ್ರದೇಶಗಳಿಗೂ ಈ ಸೇವೆ ಲಭ್ಯವಿತ್ತು.
ಸರ್ಕಾರ
ಆಲ್ಬರ್ಟಾದ ಸರ್ಕಾರವು ಒಂದೇ ಸಭೆಯುಳ್ಳ ಶಾಸನ ಸಭೆಯಾಗಿದ್ದು ಸಂಸತ್ತಿನ ಪ್ರಜಾಪ್ರಭುತ್ವದಿಂದ ರಚನೆಯಾಗಿದೆ. ಇದು ಒಂದೇ ಸಭೆಯುಳ್ಳ ಶಾಸಕಾಂಗವಾಗಿದ್ದು ಶಾಸನ ಸಭೆಯು ಎಂಬತ್ಮೂರು ಸದಸ್ಯರನ್ನು ಹೊಂದಿದೆ. ಸ್ಥಳೀಯ ನಗರ ಸರ್ಕಾರಗಳು ಮತ್ತು ಶಾಲಾ ಸಮಿತಿಗಳು ಪ್ರತ್ಯೇಕವಾಗಿ ಚುನಾಯಿತವಾಗುತ್ತವೆ. ಒಂದರ ವ್ಯಾಪ್ತಿಯೊಳಗೆ ಇನ್ನೊಂದು ಬರುವುದಿಲ್ಲ. ಆಲ್ಬರ್ಟಾದ ನಗರಸಭೆಯಲ್ಲಿ ಒಬ್ಬನೇ ವ್ಯಕ್ತಿಯು ಸ್ಥಳೀಯ ಸರ್ಕಾರ ಮತ್ತು ಸ್ಥಳೀಯ ಶಾಲಾ ಸಮಿತಿಯ ಅಧ್ಯಕ್ಷನಾಗಿದ್ದರೆ ಅದನ್ನು "ಕೌಂಟೀಸ್" ಎಂದು ಉಲ್ಲೇಖಿಸುತ್ತಾರೆ. ಕೆನಡಾ ರಾಜ್ಯದ ಮುಖ್ಯಸ್ಥೆ ಕ್ವೀನ್ ಎಲಿಜಬೆತ್‌ II ಆಲ್ಬರ್ಟಾದ ಸರ್ಕಾರ ಮುಖ್ಯಸ್ಥರಾಗಿರುತ್ತಾರೆ. ಆಲ್ಬರ್ಟಾದಲ್ಲಿ ಆಕೆಯ ಕರ್ತವ್ಯಗಳನ್ನು ಲೆಫ್ಟಿನೆಂಟ್ ಗವರ್ನರ್ ಡೊನಾಲ್ಡ್ ಎಥೆಲ್ ನೋಡಿಕೊಳ್ಳುತ್ತಾರೆ. ಆಲ್ಬರ್ಟಾದಲ್ಲಿ ಲೆಫ್ಟಿನೆಂಟ್ ಗವರ್ನರ್ ತಾಂತ್ರಿಕವಾಗಿ ಅತ್ಯಂತ ಪ್ರಭಾವಶಾಲೀ ವ್ಯಕ್ತಿಯಾಗಿದ್ದಾರೆ, ನೈಜವಾಗಿ ಆತನು ನಾಮಮಾತ್ರದ ನಾಯಕನಾಗಿದ್ದು ಆತನ ಅಧಿಕಾರವನ್ನು ಪದ್ಧತಿ ಮತ್ತು ಸಂವಿಧಾನಾತ್ಮಕ ರೂಡಿಯನ್ನವಲಂಬಿಸಿರುತ್ತದೆ. ಆದ್ದರಿಂದ ಪ್ರಧಾನಿ ಸರ್ಕಾರವನ್ನು ನಡೆಸುತ್ತಾರೆ. ಡಿಸೆಂಬರ್‌ 2, 2006ರಂದು ಪ್ರ್ಗ್ರೆಸ್ಸೀವ್ ಕನ್ಸರ್ವೇಟೀವ್ ಸರ್ಕಾರದಿಂದ ಆಯ್ಕೆಯಾದ ಈಗಿನ ಪ್ರಧಾನಿಯೆಂದರೆ ಎಡ್ ಸ್ಟೆಲ್ಮಚ್‌. ಸ್ಟೆಲ್ಮಚ್ 13ನೇ ಆಲ್ಬರ್ಟಾದ ಪ್ರಧಾನಮಂತ್ರಿಯಾಗಿ ಡಿಸೆಂಬರ್‌ 15, 2006ರಂದು ಅಧಿಕಾರ ಸ್ವೀಕರಿಸಿದರು. ಪ್ರಧಾನಿಯು ಶಾಸನ ಸಭೆಯ ಸದಸ್ಯರಾಗಿದ್ದು, ಉಳಿದ ಸದಸ್ಯರ ಸಚಿವ ಸಂಪುಟ ಸಭೆಯನ್ನು ರಚಿಸುತ್ತಾನೆ. ಎಡ್ಮಂಟನ್‌ ನಗರವನ್ನು ಪ್ರಾಂತೀಯ ಸರ್ಕಾರವು ಆಳುತ್ತಿದ್ದು ಆಲ್ಬರ್ಟಾದ ರಾಜಧಾನಿಯಾಗಿದೆ. ಕೆನಡಾದ ಪ್ರಾಂತ್ಯಗಳಿಗಿಂತಲೂ ಆಲ್ಬರ್ಟಾದ ಚುನಾವಣೆಗಳು ಹೆಚ್ಚು ಸಂಪ್ರದಾಯಬದ್ಧವಾಗಿ ನಡೆಯುತ್ತದೆ. ಆಲ್ಬರ್ಟಾ ಸಾಂಪ್ರದಾಯಿಕವಾಗಿ ಮೂರು ರಾಜಕೀಯ ಪಕ್ಷಗಳನ್ನು ಹೊಂದಿದೆ, ಅವೆಂದರೆ ಪ್ರೊಗ್ರೆಸ್ಸೀವ್ ಕನ್ಸರ್ವೇಟೀವ್ಸ್ ("ಕನ್ಸರ್ವೇಟೀವ್ಸ್ " ಅಥವಾ "ಟೋರೀಸ್"), ಲಿಬರಲ್ಸ್, ಮತ್ತು ಸಾಮಾಜಿಕ ಪ್ರಜಾಪ್ರಭುತ್ವದ ನ್ಯೂ ಡೆಮಾಕ್ರಟ್ಸ್‌. ಸಂಪ್ರದಾಯದ ಬಗೆಗೆ ಬಲವಾದ ಒಲವಿರುವ ನಾಲ್ಕನೇಯ ಪಕ್ಷವಾದ ಸೋಶಿಯಲ್ ಕ್ರೆಡಿಟ್ ಪಾರ್ಟಿಯು ಆಲ್ಬರ್ಟಾವನ್ನು ಹಲವು ದಶಕಗಳ ಕಾಲ ಆಳಿತು ಆದರೆ 1971ರಲ್ಲಿ ಪ್ರೊಗ್ರೆಸ್ಸೀವ್ ಕನ್ಸರ್ವೇಟೀವ್ಸ್ ಅಧಿಕಾರಕ್ಕೆ ಬಂದ ನಂತರ ಮರೆಯಾಯಿತು. ಆ ಸಮಯದಲ್ಲಿ ಯಾವುದೇ ರಾಜಕೀಯ ಪಕ್ಷವು ದೀರ್ಘ ಕಾಲ ಆಲ್ಬರ್ಟಾವನ್ನು ಆಳಲಿಲ್ಲ. ಆಲ್ಬರ್ಟಾದಲ್ಲಿ ಕೇವಲ ನಾಲ್ಕು ಪಕ್ಷಗಳು ಅಧಿಕಾರ ನಡೆಸಿದವು ಅವೆಂದರೆ: 1905ರಿಂದ 1921ರ ವರೆಗೆ ಲಿಬರಲ್ಸ್; 1921ರಿಂದ 1935ರ ವರೆಗೆ ಯುನೈಟೆಡ್ ಫಾರ್ಮರ್ಸ್ ಆಫ್ ಆಲ್ಬರ್ಟಾ; 1935ರಿಂದ 1971ರ ವರೆಗೆ ಸೋಶಿಯಲ್ ಕ್ರೆಡಿಟ್ ಪಾರ್ಟಿ, 1971ರಿಂದ ಇಲ್ಲಿನ ವರೆಗೆ ಪ್ರೊಗ್ರೆಸ್ಸೀವ್ ಕನ್ಸರ್ವೇಟೀವ್ ಪಾರ್ಟಿಯು ಅಧಿಕಾರ ನಡೆಸುತ್ತಿದೆ. ಆಲ್ಬರ್ಟಾದಲ್ಲಿ ಕೆಲವೊಮ್ಮೆ ಪ್ರತ್ಯೇಕತಾವಾದಿಗಳ ಅಲೆಯೇಳುತ್ತದೆ. 1980ರ ದಶಕದಲ್ಲಿಯೂ ಸಹ ಈ ಅಲೆಯು ತಾರಕಕ್ಕೇರಿತು, ಆಗ ವಿಯೋಜನೆಗಾಗಿ ಯಾವುದೇ ಪ್ರಮುಖ ಚಳುವಳಿಗಳ ಅಥವಾ ಜನಮತಸಂಗ್ರಹದ ಆಸಕ್ತಿಯು ಕಂಡುಬರಲಿಲ್ಲ. ಆಲ್ಬರ್ಟಾದ ಸ್ವಾತಂತ್ರವನ್ನು ಬಯಸುವ ಅನೇಕ ಗುಂಪುಗಳು ಬೇರೆ ರೀತಿಯಲ್ಲಿ ಇನ್ನೂ ಕ್ರಿಯಾಶೀಲವಾಗಿವೆ. 2008ರ ಪ್ರಾಂತೀಯ ಚುನಾವಣೆಯು, ಮಾರ್ಚ್ 3, 2008ರಂದು ನಡೆದು ಪ್ರೊಗ್ರೆಸ್ಸೀವ್ ಕನ್ಸರ್ವೇಟೀವ್ ಪಾರ್ಟಿಯು 83ರಲ್ಲಿ 72ಸ್ಥಾನವನ್ನು ಪಡೆದು ಮತ್ತೆ ಅಧಿಕಾರ ಪಡೆದುಕೊಂಡಿತು, ಆಲ್ಬರ್ಟಾ ಲಿಬರಲ್ ಪಕ್ಷವು ಒಂಭತ್ತು ಸದಸ್ಯರೊಂದಿಗೆ ಪ್ರತಿಪಕ್ಷವಾಯಿತು, ಮತ್ತು ಆಲ್ಬರ್ಟಾ ನ್ಯೂ ಡೆಮಾಕ್ರಟಿಕ್ ಪಕ್ಷವು ಎರಡು ಸ್ಥಾನವನ್ನು ಪಡೆಯಿತು.
ಶಿಕ್ಷಣ
ಆಲ್ಬರ್ಟಾ ಶಾಸಕಾಂಗವು ಇತರೆ ಕೆನೆಡಾ ಪ್ರಾಂತ್ಯದಂತೆ ಶಿಕ್ಷಣಕ್ಕೆ ಸಂಬಂಧಿಸಿದ ಕಾನೂನು ಮಾಡುವ ಅಧಿಕಾರ ಹೊಂದಿದೆ. ಶಾಸನ ಮಾಡುವ ಅಧಿಕಾರ ಪಡೆದುಕೊಂಡ ನಂತರವೂ 1905ಕ್ಕಿಂತ ಮೊದಲೇ ಪ್ರಾರಂಭ ಮಾಡಿದ ಸ್ಥಳೀಯವಾಗಿ ಚುನಾಯಿತವಾದ ಸಾರ್ವಜನಿಕ ಮತ್ತು ಪ್ರತ್ಯೇಕ ಶಾಲ ಮಂಡಳಿಯ ಮಾದರಿಗಳನ್ನು ಮುಂದುವರೆಸಿಕೊಂಡು ಬಂದರು, ಹಾಗೆಯೇ ವಿಶ್ವವಿದ್ಯಾನಿಲಯಗಳು,ಕಾಲೇಜುಗಳು, ತಾಂತ್ರಿಕ ಸಂಸ್ಥೆಗಳು, ಮತ್ತು ಇತರೆ ಶಿಕ್ಷಣ ಸಂಸ್ಥೆಗಳನ್ನು (ಸಾರ್ವಜನಿಕ ಚಾರ್ಟರ್ ಶಾಲೆಗಳು, ಪ್ರತ್ಯೇಕ ಶಾಲೆಗಳು,ಮನೆಯಲ್ಲಿಯೆ ಶಿಕ್ಷಣ ನೀಡುವ ಶಾಲೆಗಳು) ಕ್ರಮಬದ್ಧವಾಗಿ ನಿಯಂತ್ರಣಕ್ಕೊಳಪಡಿದರು.
ಪ್ರಾಥಮಿಕ ಶಾಲೆಗಳು
ನಲವತ್ತೆರಡು ಸಾರ್ವಜನಿಕ ಶಾಲೆಗಳು, ಮತ್ತು ಹದಿನೇಳು ಪ್ರತ್ಯೇಕ ಶಾಲೆಗಳು ಆಲ್ಬರ್ಟಾದ ವ್ಯಾಪ್ತಿಯಲ್ಲಿ ಬರುತ್ತವೆ. ಕ್ಯಾಥೋಲಿಕ್ ಸಮುದಾಯದವರು ಹದಿನಾರು ಪ್ರತ್ಯೇಕ ಶಾಲೆಗಳನ್ನು ನಡೆಸುತ್ತಿದ್ದು, ಪ್ರೋಟೆಸ್ಟಂಟ್ ಸಮುದಾಯದವರು ಒಂದು ಶಾಲೆಯನ್ನು(ಸೇಂಟ್ ಅಲ್ಬರ್ಟ್) ನಡೆಸುತ್ತಿದ್ದಾರೆ. ಇದಲ್ಲದೇ, ಒಂದು ಪ್ರತ್ಯೇಕ ಪ್ರೊಟೆಸ್ಟಂಟ್ ಶಾಲಾ ಪ್ರಾಂತ್ಯವಾದ, ಗ್ಲೆನ್ ಎವಾನ್, ಸೇಂಟ್ ಪೌಲ್ ಎಜುಕೇಶನ್ ರೀಜನ್‌ನ ವಾರ್ಡ್ ಆಗಿದೆ. ಲಾಯ್ಡ್‌ಮಿನ್ಸ್ಟರ್ ನಗರವು ಆಲ್ಬರ್ಟಾ/ಸಾಸ್ಕಾಚೆವನ್ ಗಡಿಯುದ್ದಕ್ಕೂ ಹರಡಿಕೊಂಡಿದೆ, ನಗರದಲ್ಲಿನ ಸಾರ್ವಜನಿಕ ಮತ್ತು ಪ್ರತ್ಯೇಕ ಶಾಲಾಗಳೆರಡರ ವ್ಯವಸ್ಥೆಯನ್ನು ಈ ಮೇಲಿನಂತೆ ಎಣಿಕೆ ಮಾಡಲಾಗಿದೆ: ಇವೆರಡನ್ನು ಸಾಸ್ಕಾಚೆವನ್ ಕಾನೂನಿನ ಪ್ರಕಾರ ನಡೆಸಲಾಗುತ್ತಿದೆ. ಹಲವಾರು ವರ್ಷಗಳಿಂದ ಕೆ–12 ಶಿಕ್ಷಣ ವೆಚ್ಚದ ಹೆಚ್ಚಿನ ಪಾಲನ್ನು ಪ್ರಾಂತೀಯ ಸರ್ಕಾರವು ನೀಡುತ್ತಿದೆ. ಆಲ್ಬರ್ಟಾದಲ್ಲಿನ ಸಾರ್ವಜನಿಕ ಮತ್ತು ಪ್ರತ್ಯೇಕ ಶಾಲಾ ಮಂಡಳಿಗಳು 1994ಕ್ಕಿಂತ ಮೊದಲಿಗೆ ಸ್ಥಳೀಯ ಶಿಕ್ಷಣಕ್ಕೆ ಪೂರಕ ಬೆಂಬಲ ನೀಡಲು ಆಸ್ತಿಯ ಮೇಲೆ ಸ್ಥಳೀಯ ಕರ ವಿಧಿಸುವ ಶಾಸನಬದ್ಧ ಅಧಿಕಾರ ಹೊಂದಿದ್ದವು. ಪ್ರಾಂತೀಯ ಸರ್ಕಾರವು 1994ರಲ್ಲಿ ಸಾರ್ವಜನಿಕ ಶಾಲಾ ಮಂಡಳಿಗಳಿಂದ ಈ ಹಕ್ಕನ್ನು ಹಿಂತೆಗೆದುಕೊಂಡಿತು,ಆದರೆ ಪ್ರತ್ಯೇಕ ಶಾಲಾ ಮಂಡಲಿಗಳಿಂದಲ್ಲ. ಕೆ–12 ಶಿಕ್ಷಣಕ್ಕೆ ಬೆಂಬಲ ನೀಡಲು 1994ರ ವರೆಗೂ ಆಸ್ತಿ ಮೇಲೆ ತೆರಿಗೆ ವಿಧಿಸುವುದು ಮುಂದುವರೆದಿತ್ತು, ನಂತರದಲ್ಲಾದ ಒಂದು ವ್ಯತ್ಯಾಸವೆನೆಂದರೆ ಇದರ ಮೊತ್ತವನ್ನು ಪ್ರಾಂತೀಯ ಸರ್ಕಾರವು ನಿರ್ಧರಿಸುತ್ತಿದೆ, ಸ್ಥಳೀಯ ನಗರಸಭೆಯು ಹಣವನ್ನು ಸಂಗ್ರಹಿಸಿ ಪ್ರಾಂತೀಯ ಸರ್ಕಾರಕ್ಕೆ ಕಳುಹಿಸುತ್ತದೆ. ಈ ಆಸ್ತಿ ಮೇಲೆ ವಿಧಿಸಿರುವ ಹೆಚ್ಚುವರಿ ತೆರಿಗೆಯು ಕೆ–12 ನೀಡುವ ಶಾಲಾ ಮಂಡಳಿಗಳಿಗೆ ಶಿಕ್ಷಣ ಒದಗಿಸಲು ಒಂದು ಪ್ರಮುಖವಾದ ಶಾಸನದ ಅಗತ್ಯವಿದೆ. ಪ್ರಾಂತ್ಯದಾದ್ಯಂತದಿಂದ, ಪ್ರಾಂತೀಯ ಸರ್ಕಾರವು ಆಸ್ತಿ ತೆರಿಗೆಯನ್ನು ಸಂಗ್ರಹಿಸಿ ಸಾರ್ವಜನಿಕ ಮತ್ತು ಪ್ರತ್ಯೇಕ ಶಾಲೆಗಳಿಗೆ ಮತ್ತು ಫ್ರಾನ್ಸ್ಕೊಫೋನ್‌ಗಳಿಗೆ ಒಂದು ಸೂತ್ರದ ಮೂಲಕ ಹಂಚಿಕೆ ಮಾಡುತ್ತದೆ. ಪ್ರಾಂತೀಯ ಶಿಕ್ಷಣ ಇಲಾಖೆಯಿಂದ ಅನುಮೋದನೆಗೊಂಡ ಅಧ್ಯಯನ ವಿಷಯಗಳು ಮತ್ತು ಪಠ್ಯಗಳನ್ನು ಸಾರ್ವಜನಿಕ ಮತ್ತು ಪ್ರತ್ಯೇಕ ಶಾಲಾ ಮಂಡಳಿಗಳು, ಚಾರ್ಟರ್ ಶಾಲೆಗಳು, ಮತ್ತು ಖಾಸಗಿ ಶಾಲೆಗಳು ಅನುಸರಿಸುತ್ತವೆ(ಆಲ್ಬರ್ಟಾ ಎಜುಕೇಶನ್). ಮನೆಯಲ್ಲೆ ನಡೆಸುವ ಶಾಲೆಗಳು ಅಧ್ಯಯನ ಯೋಜನೆಯನ್ನು ಅನುಕರಿಸಬಹುದು ಅಥವಾ ತಮ್ಮದೇ ಆದ ಅಧ್ಯಯನ ಯೋಜನೆಯನ್ನು ಅಭಿವೃದ್ಧಿಗೊಳಿಸಿಕೊಳ್ಳಬಹುದು. ಸಾರ್ವಜನಿಕ ಮತ್ತು ಪ್ರತ್ಯೇಕ ಶಾಲೆಗಳು, ಚಾರ್ಟರ್ ಶಾಲೆಗಳು, ಮತ್ತು ಅನುಮೊದನೆಗೊಂಡ ಖಾಸಗಿ ಶಾಲೆಗಳಲ್ಲಿ ನಿಯೋಜನೆಗೊಂಡ ಎಲ್ಲಾ ಶಿಕ್ಷಕರು ಆಲ್ಬರ್ಟಾ ಎಜುಕೇಶನ್‌ನಿಂದ ಪ್ರಮಾಣ ಪತ್ರ ಪಡೆದಿರಬೇಕು ಇವರು ಆಲ್ಬರ್ಟಾ ಎಜುಕೇಶನ್‌ದಿಂದ ಗೊತ್ತು ಮಾಡಲ್ಪಟ್ಟ ಪ್ರೊವೆನ್ಶಿಯಲ್ ಅಚೀವ್ಮೆಂಟ್ ಟೆಸ್ಟ್ಸ್ ಮತ್ತು ಡಿಪ್ಲೋಮಾ ಎಕ್ಸಾಮಿನೇಶನ್ ನಡೆಸುತ್ತಾರೆ ಮತ್ತು ಆಲ್ಬರ್ಟಾ ಎಜುಕೇಶನ್ ಒಪ್ಪಿಗೆಯಿಂದ ಹೈಸ್ಕೂಲ್ ಶಿಕ್ಷಣ ಪ್ರಮಾಣ ಪತ್ರವನ್ನು ನೀಡಬಹುದು.
ವಿಶ್ವವಿದ್ಯಾನಿಲಯಗಳು
ಎಡ್ಮಂಟನ್‌‌ರಿಂದ 1908ರಲ್ಲಿ ಆಲ್ಬರ್ಟಾ ವಿಶ್ವವಿದ್ಯಾನಿಲಯ ಸ್ಥಾಪಿಸಲ್ಪಟ್ಟಿತು, ಇದು ಆಲ್ಬರ್ಟಾ'ದ ಅತ್ಯಂತ ಹಳೆಯ ಮತ್ತು ದೊಡ್ಡ ವಿಶ್ವವಿದ್ಯಾನಿಲಯವಾಗಿದೆ. ಕಾಲ್ಗರಿ ವಿಶ್ವವಿದ್ಯಾನಿಲಯವು ಒಮ್ಮೆ ಆಲ್ಬರ್ಟಾ ವಿಶ್ವವಿದ್ಯಾನಿಲಯದ ಭಾಗವಾಗಿತ್ತು, 1966ರಲ್ಲಿ ಸ್ವಾಯತ್ತತೆ ಪಡೆದುಕೊಂಡು ಈಗ ಆಲ್ಬರ್ಟಾದಲ್ಲಿನ ಎರಡನೇಯ ಅತಿ ದೊಡ್ಡ ವಿಶ್ವವಿದ್ಯಾನಿಲಯವಾಗಿದೆ. ಹಾಗೆಯೇ ಅ‍ಯ್‌ಥಬ್ಯಾಸ್ಕ ವಿಶ್ವವಿದ್ಯಾನಿಲಯ, ಮತ್ತು ಲೆತ್‌ಬ್ರಿಡ್ಜ್‌ ವಿಶ್ವವಿದ್ಯಾನಿಲಯಗಳು ದೂರಶಿಕ್ಷಣ ನೀಡುವತ್ತ ಗಮನ ಹರಿಸಿವೆ,ಇವೆರಡು ಅ‍ಯ್‌ಥಬ್ಯಾಸ್ಕ ಮತ್ತು ಲೆತ್‌ಬ್ರಿಡ್ಜ್ ನಗರಗಳಲ್ಲಿವೆ. ಮೌಂಟ್ ರಾಯಲ್ ವಿಶ್ವವಿದ್ಯಾನಿಲಯವು ಸೆಪ್ಟೆಂಬರ್ 2009ಕ್ಕಿಂತ ಮೊದಲಿಗೆ, ಕಾಲ್ಗರಿ'ಯ ಎರಡನೇಯ ಸಾರ್ವಜನಿಕ ವಿಶ್ವವಿದ್ಯಾನಿಲಯವಾಗಿತ್ತು, ಗ್ರ್ಯಾಂಟ್ ಮ್ಯಾಕ್‌ಎವಾನ್ ವಿಶ್ವವಿದ್ಯಾನಿಲಯವು ಸೆಪ್ಟೆಂಬರ್ 2009ರ ನಂತರ, ಎಡ್ಮಂಟನ್ ನಗರದ ಎರಡನೇಯ ಸಾರ್ವಜನಿಕ ವಿಶ್ವವಿದ್ಯಾನಿಲಯವಾಗಿದೆ. ನೇರವಾಗಿ 15 ಕಾಲೇಜುಗಳು ಸಾರ್ವಜನಿಕ ನಿಧಿ ಪಡೆದುಕೊಳ್ಳುತ್ತಿವೆ, ಇದರ ಜೊತೆಗೆ ನಾರ್ದರ್ನ್ ಆಲ್ಬರ್ಟಾ ಇನ್ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿ ಮತ್ತು ಸೌತರ್ನ್ ಆಲ್ಬರ್ಟಾ ಇನ್ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿ, ಎಂಬ ಎರಡು ತಾಂತ್ರಿಕ ಸಂಸ್ಥೆಗಳು ಕೂಡ ನಿಧಿ ಪಡೆದುಕೊಳ್ಳುತ್ತಿವೆ. ಅಲ್ಲದೆ ಇಲ್ಲಿ ಪೊಸ್ಟ್‌-ಸೆಕೆಂಡರಿ ಸಂಸ್ಥೆಗಳಲ್ಲಿ ಹೆಚ್ಚಿನವು ಖಾಸಗಿ ಒಡೆತನಕ್ಕೆ ಸೇರಿದವುಗಳಾಗಿವೆ. ಹೆಚ್ಚಾಗಿ ಇವು ಕ್ರೈಸ್ತ ವಿಶ್ವವಿದ್ಯಾಲಯಗಳಾಗಿವೆ. ಒಟ್ಟಾರೆ ಇಲ್ಲಿ ಸುಮಾರು ಹನ್ನೆರಡು ವಿಶ್ವವಿದ್ಯಾಲಯಗಳು ಇವೆ. ಅಲ್ಲದೆ ಕಾಲ್ಗರಿಯಲ್ಲಿ ಡೆವ್ರಿ ವಿಶ್ವವಿದ್ಯಾಲಯ ಇದೆ. ಇದು ಕೆನಡಾದಲ್ಲಿ ಇದೊಂದೆ ಪ್ರದೇಶದಲ್ಲಿದೆ. ಆಯ್ದ ಕೆಲವು ಖಾಸಗಿ ಸಂಸ್ಥೆಗಳಲ್ಲಿ ಶಿಕ್ಷಣ ಪಡೆಯುತ್ತಿರುವ ವಿದ್ಯಾರ್ಥಿಗಳು ಸರ್ಕಾರಿ ಸಾಲಗಳನ್ನು ಮತ್ತು ಅನುದಾನವನ್ನು ಕೂಡ ಪಡೆದುಕೊಳ್ಳಬಹುದು ವಿದ್ಯಾರ್ಥಿಗಳಿಗೆ ಕಾಲೇಜು ಶಿಕ್ಷಣ ನೀಡುವ ವೆಚ್ಚ ಹೆಚ್ಚುಗುತ್ತಿರುವುದರಿಂದ ಇತ್ತಿಚೀನ ದಿನಗಲ್ಲಿ ಇದರ ಮೇಲೆ ವಿವಾದ ಶುರುವಾಗಿದೆ (ತೆರಿಗೆದಾರರು ವಿರೋಧಿಸುತ್ತಿರುವಂತೆ). 2005ರಲ್ಲಿ, ಪ್ರಧಾನ ಮಂತ್ರಿ ರಾಲ್ಫ್ ಕ್ಲೇನ್ ಮನೆಪಾಠ ನಿಲ್ಲಿಸಲು ಮತ್ತು ಶಾಲಾ ವೆಚ್ಚಗಳನ್ನು ಕಡಿತಗೊಳಿಸುವ ಕ್ರಮವನ್ನು ಕೈಗೊಳ್ಳಲಾಗುತ್ತದೆ ಎಂದು ವಚನವಿತ್ತರು. ಆದರೆ ಆಲ್ಬರ್ಟಾ ಸರ್ಕಾರವು ಇನ್ನೂ ಯಾವುದೇ ಯೋಜನೆಯನ್ನು ಬಿಡುಗಡೆಮಾಡಿಲ್ಲ.
ಸಂಸ್ಕೃತಿ
ಆಲ್ಬರ್ಟಾ ಪ್ರಾಂತ್ಯದಲ್ಲಿ ಬೇಸಿಗೆಯ ಸಮಯದಲ್ಲಿ ಹಲವಾರು ಹಬ್ಬಗಳು ನಡೆಯುತ್ತವೆ, ಮುಖ್ಯವಾಗಿ ಎಡ್ಮಂಟನ್ ನಗರದಲ್ಲಿ‌. ಎಡಿನ್ಬರ್ಗ್'ನ ಹಬ್ಬದ ನಂತರದಲ್ಲಿ ಎಡ್ಮಂಟನ್‌ ಫ್ರಿಂಜ್ ಫೆಸ್ಟಿವಲ್ ಜಗತ್ತಿನ ಅತಿ ದೊಡ್ಡ ಹಬ್ಬವಾಗಿದೆ. ಕೆನಡಾ'ದ ಕಾಲ್ಗರಿ ಮತ್ತು ಎಡ್ಮಂಟನ್‌ನಲ್ಲಿ ನಡೆಯುವ ಜಾನಪದ ಸಂಗೀತ ಹಬ್ಬಗಳ ಜೊತೆಗೆ ಹಲವಾರು ದೊಡ್ಡ ಪ್ರಮಾಣದ ವಾರ್ಷಿಕ ಬಹುಸಾಂಸ್ಕೃತಿಕ ಇವೆಂಟ್‌ಗಳನ್ನು ನಗರಗಳು ನಡೆಸಿಕೊಡುತ್ತವೆ. ಎಡ್ಮಂಟನ್‌ ಹಲವಾರು ಸಂಖ್ಯೆಯ ಬೇಸಿಗೆ ಮತ್ತು ಚಳಿಗಾಲದ ಇವೆಂಟ್‌ಗಳನ್ನು ಆಯೋಜಿಸುವುದರಿಂದ "ಹಬ್ಬಗಳ ನಗರ" ಎಂದು ಕರೆಸಿಕೊಳ್ಳುತ್ತದೆ. ನಗರದಲ್ಲಿ ನಡೆಯುವ "ಸಾಂಸ್ಕೃತಿಕ ದಿನಗಳ"ಲ್ಲಿ 70 ಕ್ಕೂ ಹೆಚ್ಚಿನ ಸಮುದಾಯ ಗುಂಪುಗಳು ಭಾಗವಹಿಸುವುದನ್ನು ಕಾಣಬಹುದು. ಬೇಸಿಗೆಯ ತಿಂಗಳ ಪೂರ್ತಿ ಟೇಸ್ಟ್ ಆಫ್ ಎಡ್ಮಂಟನ್‌ & ದ ವರ್ಕ್ಸ್ ಆಫ್ ಆರ್ಟ್ & ಡಿಸೈನ್ ಫೆಸ್ಟಿವಲ್ ನಂತಹ ಹಲವಾರು ಸಂಖ್ಯೆಯ ಹಬ್ಬಗಳು ಎಡ್ಮಂಟನ್‌'ನ ಚರ್ಚಿಲ್ ಸ್ಕ್ವೇರ್‌ನಲ್ಲಿ ನಡೆಯುತ್ತಿರುತ್ತವೆ. ಕ್ಯಾರಿಫೆಸ್ಟ್‌ ಹಬ್ಬವು ಕಾಲ್ಗರಿಯಲ್ಲಿ ನಡೆಯುತ್ತದೆ, ಇದು ರಾಷ್ಟ್ರದಲ್ಲಿ ನಡೆಯುವ ಎರಡನೇ ಅತಿದೊಡ್ಡ ಕೆರಿಬಿಯನ್‌ ಹಬ್ಬವಾಗಿದೆ (ಟೊರಾಂಟೊದಲ್ಲಿಯ ಕ್ಯಾರಿಬಾನಾದ ನಂತರ ಇದು ಬರುತ್ತದೆ.) ನಗರದ ಕೆಳಪ್ರದೇಶಗಳಲ್ಲಿ ನಡೆವ ಮೆರವಣಿಗೆ ಹಬ್ಬವಾಗಿ ಎಡ್ಮಂಟನ್‌ನಲ್ಲಿ ಸಣ್ಣ ಪ್ರಮಾಣದ ಕೆರಿಬಿಯನ್ ಹಬ್ಬ ಕ್ಯಾರಿವೆಸ್ಟ್‌ ಇದೆ. ಉತ್ತಮವಾದ ಚಲನಚಿತ್ರ ಹಬ್ಬಕ್ಕೆ ಕಾಲ್ಗರಿ ಮತ್ತು ಎಡ್ಮಂಟನ್‌ ನಗರಗಳು ಪ್ರಸಿದ್ಧವಾಗಿವೆ. ಕಾಲ್ಗರಿ ಸ್ಟ್ಯಾಂಪೇಡ್‌ಗೆ ಕೂಡ ಕಾಲ್ಗರಿ ನಗರವು ಪ್ರಸಿದ್ಧವಾಗಿದ್ದು, ಇದಕ್ಕೆ " ಹೊರಾಂಗಣಲ್ಲಿ ನಡೆಯುವ ಭೂಮಿಯ ಮೇಲಿನ ಅತಿ ದೊಡ್ಡ ಪ್ರದರ್ಶನ ಎಂಬ ಅಡ್ಡ ಹೆಸರು ಇದೆ." ಸ್ಟ್ಯಾಂಪೇಡ್ ಕೆನಡಾ'ದ ಅತಿ ದೊಡ್ಡ ರೊಡೆಯೊ ಹಬ್ಬವಾಗಿದೆ ಮತ್ತು ಇದರಲ್ಲಿ ಹಲವಾರು ಬಗೆಯ ಓಟಗಳು ಮತ್ತು ಸ್ಪರ್ಧೆಗಳು ನಡೆಯುತ್ತವೆ, ಉದಾಹರಣೆಗೆ ಕರುಗಳನ್ನು ಹಿಡಿಯುವುದು ಮತ್ತು ಗೂಳಿ ಸವಾರಿ. ಗೂಳಿ ಹಬ್ಬದ ಪಾಶ್ಚಿಮಾತ್ಯ ಸಂಪ್ರದಾಯಕ್ಕೆ ಹೊಂದಿಕೊಂಡಂತೆ ಇರುವ ವಿವಿಧ ಕೌಶಲ್ಯಗಳು ಒಟ್ಟಾರೆಯಾಗಿ ಅಲ್ಬರ್ಟಾದ ವಿಶೇಷವಾದ ಪಾಶ್ಚಿಮಾತ್ಯ ಸಂಸ್ಕೃತಿಯ ಚಿತ್ರಣವನ್ನು ಕಟ್ಟಿಕೊಡುತ್ತವೆ. ಬ್ಯಾನ್ಫ್ ಕೇಂದ್ರವು ಅಂತರಾಷ್ಟ್ರೀಯವಾಗಿ ಹೆಸರುವಾಸಿಯಾದ ಮೌಂಟೇನ್ ಫಿಲ್ಮ್ ಫೆಸ್ಟಿವಲ್‌ ಒಳಗೊಂಡಂತೆ ಸಾಲು ಸಾಲು ಹಬ್ಬಗಳ ಮತ್ತು ಇತರೆ ಇವೆಂಟ್‌‍ಗಳಿಗೆ ಆಥಿತ್ಯ ವಹಿಸಿಕೊಳ್ಳುತ್ತದೆ. ಆಲ್ಬರ್ಟಾದಲ್ಲಿ ನಡೆಯುವ ಈ ಸಾಂಸ್ಕೃತಿಕ ಕಾರ್ಯಕ್ರಮಗಳು ಪ್ರಾಂತದ ವೈವಿಧ್ಯತೆಯನ್ನು ಮತ್ತು ಮನೊರಂಜನೆಯ ಬಗ್ಗೆ ಇರುವ ಪ್ರೀತಿಯನ್ನು ಎತ್ತಿಹಿಡಿಯುತ್ತದೆ. ಪ್ರಮುಖ ನಗರಗಳು ಹಲವಾರು ಪ್ರದರ್ಶನ ನೀಡುವ ನಾಟಕ ಕಂಪನಿಗಳನ್ನು ಹೊಂದದ್ದು ಇವು ಎಡ್ಮಂಟನ್ಸ್ ಆರ್ಟ್ಸ್ ಬಾರ್ನ್ಸ್ ಮತ್ತು ಫ್ರಾನ್ಸಿಸ್ ವಿನ್ಸ್‌ಪಿಯರ್ ಸೆಂಟರ್ ಫಾರ್ ಮ್ಯೂಜಿಕ್‌ನಲ್ಲಿ ವಿಭಿನ್ನವಾದ ಮನೊರಂಜನೆ ನೀಡುತ್ತವೆ. ಕೆನಡಾ ಫುಟ್ಬಾಲ್ ಒಕ್ಕೂಟ ಮತ್ತು ರಾಷ್ಟ್ರೀಯ ಹಾಕಿ ಒಕ್ಕೂಟ ತಂಡಗಳಿಗೆ ಕಾಲ್ಗರಿ ಮತ್ತು ಎಡ್ಮಂಟನ್‌‌ಗಳೆರಡು ತವರು ನೆಲವಾಗಿದೆ. ಆಲ್ಬರ್ಟಾಲ್ಲಿ ಸಾಕರ್, ರಗ್ಬಿ ಯೂನಿಯನ್ ಮತ್ತು ಲ್ಯಾಕ್ರೋಸ್ ಆಟಗಳನ್ನು ವೃತ್ತಿಪರವಾಗಿ ಆಡಲಾಗುತ್ತದೆ.
ಬಾಹ್ಯ ಕೊಂಡಿಗಳು
ವರ್ಗ:1821ರಲ್ಲಿ ಸ್ಥಾಪಿತವಾದ ರಾಜ್ಯಗಳು ಮತ್ತು ಪ್ರಾಂತ್ಯಗಳು ವರ್ಗ:ಆಲ್ಬರ್ಟಾ ವರ್ಗ:ಕೆನಡಾದ ಪ್ರಾಂತ್ಯಗಳು ಮತ್ತು ಭೂಪ್ರದೇಶಗಳು
ಫಾತಿಮಾ ಬೀವಿ
'''ಎಂ. ಫಾತಿಮಾ ಬೀವಿ''' (ಜನನ ೩೦ ಏಪ್ರಿಲ್ ೧೯೨೭) ಭಾರತದ ಸುಪ್ರೀಂ ಕೋರ್ಟ್‌ನ ಮಾಜಿ ನ್ಯಾಯಾಧೀಶರು. ೧೯೮೯ ರಲ್ಲಿ ಸುಪ್ರೀಂ ಕೋರ್ಟ್‌ಗೆ ನೇಮಕಗೊಂಡ ಅವರು, ಭಾರತದ ಸುಪ್ರೀಂ ಕೋರ್ಟ್‌ನ ಭಾಗವಾದ ಮೊದಲ ಮಹಿಳಾ ನ್ಯಾಯಾಧೀಶರಾದರು. ಮತ್ತು ದೇಶದ ಯಾವುದೇ ಉನ್ನತ ನ್ಯಾಯಾಂಗಗಳಿಗೆ ನೇಮಕವಾದ ಮೊದಲ ಮುಸ್ಲಿಂ ಮಹಿಳೆ. ನ್ಯಾಯಾಲಯದಿಂದ ನಿವೃತ್ತಿಯಾದ ನಂತರ, ಅವರು ರಾಷ್ಟ್ರೀಯ ಮಾನವ ಹಕ್ಕುಗಳ ಆಯೋಗದ ಸದಸ್ಯರಾಗಿ ಮತ್ತು ನಂತರ ೧೯೯೭ ರಿಂದ ೨೦೦೧ ರವರೆಗೆ ಭಾರತದ ರಾಜ್ಯ, ತಮಿಳುನಾಡಿನ ರಾಜ್ಯಪಾಲರಾಗಿ ಸೇವೆ ಸಲ್ಲಿಸಿದರು.
ಆರಂಭಿಕ ಜೀವನ
ಫಾತಿಮಾ ಬೀವಿ ಅವರು ೩೦ ಏಪ್ರಿಲ್ ೧೯೨೭ ರಂದು ತಿರುವಾಂಕೂರಿನ ಪಥನಂತಿಟ್ಟಾದಲ್ಲಿ, ಈಗ ಭಾರತದ ಕೇರಳ ರಾಜ್ಯದಲ್ಲಿ, ಅನ್ನವೀತಿಲ್ ಮೀರಾ ಸಾಹಿಬ್ ಮತ್ತು ಖದೇಜಾ ಬೀಬಿ ದಂಪತಿಯ ಪುತ್ರಿಯಾಗಿ ಜನಿಸಿದರು.
ಶಿಕ್ಷಣ
ಅವರು ಪಥನಂತಿಟ್ಟಾ ಕ್ಯಾಥೊಲಿಕ್ ಪ್ರೌಢ ಶಾಲೆಯಲ್ಲಿ ಶಾಲಾ ಶಿಕ್ಷಣವನ್ನು ಪಡೆದರು. ಮತ್ತು ಯೂನಿವರ್ಸಿಟಿ ಕಾಲೇಜಿನಿಂದ ಬಿ.ಎಸ್ಸಿ ಶಿಕ್ಷಣವನ್ನು ಪಡೆದರು. ಅವರು ತನ್ನ ಬಿ.ಎಲ್. ತಿರುವನಂತಪುರಂನ ಸರ್ಕಾರಿ ಕಾನೂನು ಕಾಲೇಜಿನಿಂದ ಮುಗಿಸಿದರು.
ವೃತ್ತಿ ಜೀವನ
ಅವರು ೧೯೮೦ ರ ಜನವರಿಯಲ್ಲಿ ಆದಾಯ ತೆರಿಗೆ ಮೇಲ್ಮನವಿ ನ್ಯಾಯಮಂಡಳಿಯ ನ್ಯಾಯಾಂಗ ಸದಸ್ಯರಾಗಿ ನೇಮಕಗೊಂಡರು. ನಂತರ ಅವರನ್ನು ಆಗಸ್ಟ್ ೪, ೧೯೮೩ ರಂದು ಹೈಕೋರ್ಟ್‌ಗೆ ನ್ಯಾಯಾಧೀಶರನ್ನಾಗಿ ನೇಮಿಸಲಾಯಿತು.
ಅವರು ಮೇ ೧೪, ೧೯೮೪ ರಂದು ಹೈಕೋರ್ಟ್‌ನ ಖಾಯಂ ನ್ಯಾಯಾಧೀಶರಾದರು. ಅವರು ೨೯ ಏಪ್ರಿಲ್ ೧೯೮೯ ರಂದು ಹೈಕೋರ್ಟ್‌ನ ನ್ಯಾಯಾಧೀಶರಾಗಿ ನಿವೃತ್ತರಾದರು. ನಂತರ ೬ ಅಕ್ಟೋಬರ್ ೧೯೮೯ ರಂದು ಸುಪ್ರೀಂ ಕೋರ್ಟ್‌ಗೆ ನ್ಯಾಯಾಧೀಶರಾಗಿ ಉನ್ನತೀಕರಿಸಲ್ಪಟ್ಟರು. ಮತ್ತು ಅವರು ೨೯ ಏಪ್ರಿಲ್ ೧೯೯೨ ರಂದು ನಿವೃತ್ತರಾದರು.
ತಮಿಳುನಾಡಿನ ರಾಜ್ಯಪಾಲರು(೧೯೯೭)
ನಂತರ ಅವರು ಜನವರಿ ೨೫, ೧೯೯೭ ರಂದು ತಮಿಳುನಾಡಿನ ರಾಜ್ಯಪಾಲರಾದರು. ರಾಜ್ಯಪಾಲರಾಗಿ, ರಾಜೀವ್ ಗಾಂಧಿ ಹತ್ಯೆ ಪ್ರಕರಣದಲ್ಲಿ ಖಂಡನೆಗೊಳಗಾದ ನಾಲ್ಕು ಕೈದಿಗಳು ಸಲ್ಲಿಸಿದ ಕರುಣೆ ಅರ್ಜಿಗಳನ್ನು ಅವರು ತಿರಸ್ಕರಿಸಿದರು. ಸಂವಿಧಾನದ ೧೬೧ ನೇ ವಿಧಿ (ಸಂವಿಧಾನದ) ಅಡಿಯಲ್ಲಿ ತನ್ನ ಅಧಿಕಾರವನ್ನು ಚಲಾಯಿಸುವಂತೆ ಮನವಿ ಮಾಡಿದರು.
ರಾಜ್ಯಪಾಲರಾಗಿ ಅವರು ಮದ್ರಾಸ್ ವಿಶ್ವವಿದ್ಯಾಲಯದ ಕುಲಪತಿಯಾಗಿಯೂ ಸೇವೆ ಸಲ್ಲಿಸಿದ್ದರು. ಅವರು ಕೇರಳದ ಹಿಂದುಳಿದ ವರ್ಗಗಳ ಆಯೋಗದ ಅಧ್ಯಕ್ಷರಾಗಿಯೂ (೧೯೯೩) ಮತ್ತು ರಾಷ್ಟ್ರೀಯ ಮಾನವ ಹಕ್ಕುಗಳ ಆಯೋಗದ ಸದಸ್ಯರಾಗಿಯೂ (೧೯೯೩) ಸೇವೆ ಸಲ್ಲಿಸಿದ್ದರು. ಅವರು ೧೯೯೦ ರಲ್ಲಿ ಡಿ ಲಿಟ್ ಮತ್ತು ಮಹಿಲಾ ಶಿರೋಮಣಿ ಪ್ರಶಸ್ತಿ. ಅವರಿಗೆ ಭಾರತ್ ಜ್ಯೋತಿ ಪ್ರಶಸ್ತಿಯನ್ನೂ ನೀಡಲಾಯಿತು.
ಧೀರೂಭಾಯಿ ಅಂಬಾನಿ
'ಧೀರೂಭಾಯಿ 'धीरूभाई ಎಂದೂ ಹೆಸರಾದ ಧೀರಜ್‌ಲಾಲ್‌ ಹೀರಾಚಂದ್‌ ಅಂಬಾನಿ  (धीरजलाल हीराचंद अंबानी), (ಜನನ: 28 ಡಿಸೆಂಬರ್‌, 1932; ಮರಣ: 6 ಜುಲೈ 2002) ತನ್ನ ಸೋದರ ಸಂಬಂಧಿಯೊಂದಿಗೆ ಮುಂಬಯಿಯಲ್ಲಿ ರಿಲಾಯನ್ಸ್‌ ಇಂಡಸ್ಟ್ರೀಸ್‌ನ್ನು ಸ್ಥಾಪಿಸಿದ, ಒಬ್ಬ ಭಾರತೀಯ ವಾಣಿಜ್ಯ ಸಾಮ್ರಾಟ. ಬಡತನದಿಂದ ಸಿರಿತನಕ್ಕೆ ಇವರು ನಡೆದು ಬಂದ ಹಾದಿಯು ವಿಶ್ವಾದ್ಯಂತ ದಂತಕಥೆಯಾಗಿದೆ.
ಪರಿಚಯ
೧೯೭೭ರಲ್ಲಿ ಧೀರೂಭಾಯಿಯವರು ತಮ್ಮ ರಿಲಾಯನ್ಸ್‌ ಸಂಸ್ಥೆಯನ್ನು ಸಾರ್ವಜನಿಕ ಉದ್ದಿಮೆಯನ್ನಾಗಿ ಮಾಡಿದರು. ೨೦೦೭ರ ವೇಳೆಗೆ, ಅಂಬಾನಿ ಕುಟುಂಬದ (ಪುತ್ರರಾದ ಮುಖೇಶ್‌ ಮತ್ತು ಅನಿಲ್‌) ಒಟ್ಟು ಸಂಪತ್ತು ೬೦ ಶತಕೋಟಿ ಡಾಲರ್‌ಗಳಾಗಿದ್ದವು, ಹಾಗಾಗಿ ಅಂಬಾನಿ ಕುಟುಂಬವು ವಿಶ್ವದಲ್ಲೇ ಅತಿ ಶ್ರೀಮಂತ ಕುಟುಂಬವಾಗಿತ್ತು.
ಮಜೀನ್‌ ವಾಣಿಜ್ಯ ನಿಗಮ
ಏಷ್ಯಾ ಟೈಮ್ಸ್‌ ಉಲ್ಲೇಖಿಸಿದ್ದು ಹೀಗೆ: "ಅವರ ಜನನಿರ್ವಹಣಾ ದಕ್ಷತೆಯು ಅಸಾಧಾರಣವಾಗಿತ್ತು.
ಸ್ಟಾಕ್‌ ಎಕ್ಸ್‌ಚೇಂಜ್‌ಗಳ ಮೇಲೆ ಧೀರೂಭಾಯಿಯವರ ನಿಯಂತ್ರಣ
ಮುಂಬಯಿ ಸ್ಟಾಕ್‌ ಎಕ್ಸ್‌ಚೇಂಜ್‌ನಲ್ಲಿ ಪ್ರಚಲಿತವಾಗಿದ್ದ ಬದಲಾ  ವಹಿವಾಟು ವ್ಯವಸ್ಥೆಯಡಿ ವಿಲೆವಾರಿಗೆ ಸಿದ್ಧರಾಗುವರೆಂಬುದು ಸಟ್ಟಾ ವ್ಯಾಪಾರಿಗಳ ನಿಯಂತ್ರಣಾ ಕೂಟದ ಲೆಕ್ಕಾಚಾರವಾಗಿತ್ತು. 'ಗೂಳಿ'ಗಳು ಷೇರುಗಳನ್ನು ಕೊಳ್ಳುತ್ತಲೇ ಇದ್ದು, ಚುಕಾವಣೆಯ ದಿನದ ವರೆಗೂ, ಪ್ರತಿ ಷೇರುಗೂ ೧೫೨ ರೂಪಾಯಿಗಳ ಮೌಲ್ಯವನ್ನೇ ಕಾದಿರಿಸಲಾಯಿತು. ಚುಕಾವಣೆಯ ದಿನ 'ಗೂಳಿ'ಗಳು ಷೇರು ಪತ್ರಗಳನ್ನು ಭೌತಿಕವಾಗಿ ನೀಡಲು ಬೇಡಿಕೆಯಿತ್ತಾಗ 'ಕರಡಿ' ಕೂಟವು ಅವಾಕ್ಕಾಯಿತು.
ನುಸ್ಲಿ ವಾಡಿಯಾರೊಂದಿಗೆ ಹಣಾಹಣಿ
೧೯೭೭-೧೯೭೯ ಜನತಾ ಪಕ್ಷದ ಆಳ್ವಿಕೆಯಲ್ಲಿ, ವಾರ್ಷಿಕ ೬೦,ಸಾವಿರ ಟನ್‌ ಡೈ-ಮಿಥೈಲ್‌ ಟೆರೆಫ್ಥಲೆಟ್‌ (DMT) ಉತ್ಪಾದಿಸುವ ಕಾರ್ಖಾನೆಯನ್ನು ಸ್ಥಾಪಿಸಲು ನುಸ್ಲಿ ವಾಡಿಯಾ ಅನುಮತಿ ಪಡೆದರು. ಆಶಯ ಪತ್ರವು ಪರವಾನಗಿಯಾಗಿ ಪರಿವರ್ತಿತವಾಗುವ ಮುಂಚೆ ಬಹಳಷ್ಟು ವಿಘ್ನಗಳುಂಟಾದವು.
ಮರಣ
thumb|350px|ಅಂತಿಮ ಯಾತ್ರೆ: ಧೀರೂಭಾಯಿ ಅಂಬಾನಿಯವರ ಅಂತಿಮ ಯಾತ್ರೆಯಲ್ಲಿ ಸಾವಿರಾರು ಜನರು ಭಾಗವಹಿಸಿದರು.ಹಿಂದೂ ಸಂಪ್ರದಾಯದಂತೆ, ಅವರ ತಂದೆಯ ಪಾರ್ಥಿವ ಶರೀರವನ್ನು ಮುಖೇಶ್‌ ಅಂಬಾನಿ ಮತ್ತು ಅನಿಲ್‌ ಅಂಬಾನಿ ಹೊತ್ತಿರುವುದನ್ನು ಕಾಣಬಹುದು.|link=Special:FilePath/Dhirubhai-Final_Journey.jpg
ಚಲನಚಿತ್ರ
ಗುರುಕಾಂತ್‌ ದೇಸಾಯಿಯ ಪಾತ್ರದ ಮೂಲಕ ಧೀರೂಭಾಯಿ ಅಂಬಾನಿಯವರ ಸಾಮರ್ಥ್ಯವನ್ನೂ ಸಹ ನಿರೂಪಿಸುತ್ತದೆ. ಮೂಲ ಹೆಸರು 'ಧೀರೂಭಾಯಿ'ಯಂತಿರುವ 'ಗುರುಭಾಯಿ' ಹೆಸರನ್ನು ಅಭಿಷೇಕ್‌ ಬಚ್ಚನ್‌ರಿಗೆ ನೀಡಲಾಗಿತ್ತು.
ಪ್ರಶಸ್ತಿಗಳು ಮತ್ತು ಮಾನ್ಯತೆಗಳು
ಅತ್ಯಂತ ಮಹಾನ್‌ ಬಂಡವಾಳ ಹೂಡಿಕೆದಾರ ಎಂದು ಆಯ್ಕೆಯಾದರು. ಭಾರತದ ನೈಜ ಪುತ್ರ.
ಗಮನಾರ್ಹ ಹೇಳಿಕೆಗಳು
ಆರಂಭದಿಂದಲೂ ಧೀರೂಭಾಯಿಯವರ ಬಗ್ಗೆ ಬಹಳ ಗೌರವವಿತ್ತು. ಪೆಟ್ರೊರಾಸಾಯನಿಕ ಉದ್ಯಮದಲ್ಲಿ ಅವರು ಕಂಡ ಯಶಸ್ಸು ಮತ್ತು ಬಡತನದಿಂದ ಸಿರಿತನಕ್ಕೆ ಮುನ್ನಡೆದ ಅವರ ದಂತಕಥೆಯು ಭಾರತೀಯರ ಮನದಲ್ಲಿ ಒಬ್ಬ ಅದ್ವಿತೀಯ ವ್ಯಕ್ತಿಯನ್ನಾಗಿ ಮಾಡಿತು. ಉತ್ತಮ ಉದ್ದಿಮೆಯ ಉತ್ತಮ ಮುಂದಾಳಾಗಿ, ಅವರು ಒಬ್ಬ ಪ್ರೇರಕರೂ ಆಗಿದ್ದರು. ಅವರು ಸಾರ್ವಜನಿಕ ಭಾಷಣಗಳನ್ನು ನೀಡಿದ್ದು ವಿರಳ.
ಅನಧಿಕೃತ ಜೀವನಚರಿತ್ರೆ
ಹಲವು ವರ್ಷಗಳ ಕಾಲ ಫಾರ್‌ ಈಸ್ಟರ್ನ್‌ ಎಕನಾಮಿಕ್‌ ರಿವ್ಯೂ ದ ದಿಲ್ಲಿ ಕಾರ್ಯಾಲಯದ ಮುಖ್ಯಸ್ಥರಾಗಿದ್ದ ಹಮಿಷ್‌ ಮೆಕ್ಟೊನಾಲ್ಡ್‌, 'ದಿ ಪಾಲಿಯೆಸ್ಟರ್‌ ಪ್ರಿನ್ಸ್‌ ' ಎಂಬ ಧೀರೂಭಾಯಿ ಅಂಬಾನಿಯವರ ಬಗೆಗಿನ ಪರವಾನಿಗೆ ರಹಿತ ಜೀವನಚರಿತ್ರೆ ೧೯೯೮ರಲ್ಲಿ ಪ್ರಕಟಿಸಿದರು. ಇದರಲ್ಲಿ ಅವರ ಗಳಿಕೆ-ನ್ಯೂನತೆಗಳೆರಡನ್ನೂ ಉಲ್ಲೇಖಿಸಲಾದವು. ಆದರೆ, ಭಾರತದಲ್ಲಿ ಈ ಗ್ರಂಥವನ್ನು ಪ್ರಕಟಿಸಿದಲ್ಲಿ ಅಂಬಾನಿ ಕುಟುಂಬವು ಕಾನೂನಿನಡಿ ಕ್ರಮ ಕೈಗೊಳ್ಳುವ ಬೆದರಿಕೆ ಹಾಕಿತು.
ಹೊರಗಿನ ಕೊಂಡಿಗಳು
ವರ್ಗ:1932ರಲ್ಲಿ ಜನನಗಳು ವರ್ಗ:2002ರಲ್ಲಿ ಸಾವುಗಳು ವರ್ಗ:ಭಾರತೀಯ ಶತಕೋಟ್ಯಾಧಿಪತಿಗಳು ವರ್ಗ:ಭಾರತೀಯ ಉದ್ಯಮಿಗಳು ವರ್ಗ:ಗುಜರಾತ್‌ ರಾಜ್ಯದ ಜನರು ವರ್ಗ:ಲಕ್ವದಿಂದಾಗುವ ಸಾವುಗಳು ವರ್ಗ:ಉದ್ಯಮಿಗಳು ವರ್ಗ:ಅಂಬಾನಿ ಕುಟುಂಬ
ಮನಾಮ
ಮನಾಮ ಅರಬ್ಬಿ_ಭಾಷೆ: المنامة. ಅಥವಾ ಅಲ್-ಮನಾಮ, ಬಹ್ರೈನ್ ದೇಶದ ರಾಜಧಾನಿ ಹಾಗು ಅತಿದೊಡ್ದ ನಗರ. ಮನಾಮದ ಜನಸಂಖ್ಯೆ ಒಂದು ಅಂದಾಜಿನ ಪ್ರಕಾರ ೧,೫೫,೦೦೦. ಮನಾಮ [ಪರ್ಶಿಯನ್ನರ ಹಾಗು ಪೊರ್ತುಗಲ್ ಆಳ್ವಿಕೆಯ ಕಾಲದಲ್ಲಿ ಉನ್ನತಿ ಹೊಂದಿ ಬಹ್ರೈನ್ ದೇಶದ ರಾಜಧಾನಿ ಆಯಿತು. ಇಂದು ಮನಾಮ ಅಥ್ಯಾದುನಿಕ ನಗರ. ಇಸವಿ ೧೭೮೩ರಿಂದ ಮನಾಮ ಸೇರಿದಂತೆ ಬಹ್ರೈನ್ ದೇಶವು ಅಲ್-ಖಲಿಫಾ ರಾಜ ಮನೆತನದ ಆಡಳಿತದಲ್ಲಿದೆ. ಮನಾಮವು ೧೯೫೮ರಲ್ಲಿ ವಾಣಿಜ್ಯ ಬಂದರು ಆಯಿತು. ೧೯೭೧ನೆ ಇಸವಿಯಲ್ಲಿ ಸ್ವತಂತ್ರಬಹ್ರೈನ್ ದೇಶದ ರಾಜಧಾನಿ ಯೆಂದು ಕರೆಯಲ್ಪಟ್ಟಿತು. .
ಆರ್ಥಿಕತೆ
ಮನಾಮ ಬಹ್ರೈನ್ ದೇಶದ ಮುಖ್ಯ ಆದಾಯ ತರುವ ನಗರ. ಪ್ರಮುಖ ಆದಾಯದ ಮೂಲಗಳೆಂದರೆ ಪ್ರವಾಸೋದ್ಯಮ, ಸ್ಥಿರಾಸ್ತಿ ಮಾರಾಟ ಉದ್ಯಮ ಮತ್ತು ಹಣಕಾಸು ಸೇವೆಗಳು. ಹಣಕಾಸು ಸೇವೆಗಳು ಬಹ್ರೈನ್ ದೇಶದ ಒಂದು ಪ್ರಮುಖ ಆದಾಯದ ಮೂಲಗಳಾದರೆ ದೇಶದ ಪ್ರಮುಖ ಹಣಕಾಸು ಸಂಸ್ಠೆಗಳು ಮನಾಮ ನಗರದಲ್ಲಿ ಹಾಗು ಮನಾಮ ನಗರದ ಸೆಂಟ್ರಲ್ ಬುಸಿನೆಸ್ಸ್ ಜಿಲ್ಲೆ Central Business District, Manama ಹಾಗು ದಿಪ್ಲೊಮಾಟಿಕ್ ಎರಿಯಾಗಳಲ್ಲಿವೆ. ಮನಾಮ ನಗರದ ಸೀಫ್ ಪ್ರದೇಶದಲ್ಲಿ ದೊಡ್ದ ಶೊಪ್ಪಿಂಗ್ ಮಾಲ್ಗಳು ಇವೆ.
ಭೂಗೋಳಶಾಸ್ತ್ರ
ಇತಿಹಾಸದಲ್ಲಿ ಮನಾಮ ನಗರವನ್ನು ಮನಾಮ ಸೌಖ್ಹ್ ಹಾಗು ಮನಾಮ ಫೊರ್ಟ್ ಎಂದು ವಿಂಗದಿಸಲಾಗಿತ. ಈಗ ನಗರವು ಬೆಳೆದಂತೆ ಉಪನಗರಗಳು ಬೆಳೆದವು. ಮನಾಮ ನಗರದ ಉಪನಗರಗಳು ಹಾಗು ನೆರೆಯ ನಗರಗಳು:
ಆಡಳಿತ, ನ್ಯಾಯಾಲಯ ವ್ಯವಸ್ಥೆ ಮತ್ತು ರಾಜಕೀಯ
ಮನಾಮವು ಬಹ್ರೆನ್ ಆಡಳಿತ ವ್ಯವಸ್ಥೆಯ ೫ ಅಂಗಗಳಾದ ಕೆಪಿಟಲ್ ಗೊವೆರ್ನೊರೆನ ಒಂದು ಭಾಗವಾಗಿದೆ.೨೦೦೨ ನೆಯ ಇಸವಿಯ ವರೆಗೆ ಅಲ್-ಮನಾಮ ಮುನಿಸಿಪಾಲಿಟಿಯ ಒಂದು ಭಾಗವಾಗಿತು.
ರಸ್ತೆ ಸಂಪರ್ಕ
ಮನಾಮ ನಗರವು ದೇಶದ ಪ್ರಮುಖ ಸಂಪರ್ಕ ಕೇಂದ್ರ. ಈಗ ದೇಶದ ಸಂಪರ್ಕ ವವಸ್ಥೆಯು ತನ್ನ ಅತುನ್ನತ ಅಭಿವ್ರದ್ಧಿ ಪಥದಲ್ಲಿದೆ.
ಸಾರ್ವಜನಿಕ ಬಸ್‌ ಸಾರಿಗೆ ವ್ಯವಸ್ಥೆ
ನಗರದ ಬಸ್‌ ಸಾರಿಗೆ ವ್ಯವಸ್ಥೆಯು ಉತಃಮ ಮತ್ತದ್ದಾಗಿದೆ. ಬಸ್‌ ಸಾರಿಗೆ ವ್ಯವಸ್ಥೆಯನ್ನು CARS ಸಂಸ್ತೆಯು ನೊಡಿಕೊಳುತ್ಹಿದೆ,
ರೈಲು ಸಂಪರ್ಕ
ದೇಶದಲ್ಲಿ ರೈಲು ಸಂಪರ್ಕ ಇನ್ನು ಇಲ್ಲ ಆದರೆ ಇತರ ಗಲ್ಫ್ ದೇಶಗಳನ್ನು ಸಂಪರ್ಕಿಸುವ ಯೋಜನೆ ಅಭಿವ್ರದ್ಧಿಯಲ್ಲಿದೆ.
ವಿಮಾನ ನಿಲ್ದಾಣ
ಬಹ್ರೆನ್ ಅಂತರರಾಷ್ಟ್ರೀಯ ವಿಮಾನನಿಲ್ದಾಣವು ನಗರದ ಉಪನಗರವಾದ ಮುಹರ್ರಕ್ ದ್ವೇಪದಲ್ಲಿದೆ. ಗಲ್ಫ್ ಐರ್ ಲೈನ್ಸ್ನ ಕೆಂದ್ರ ಈ ನಿಲ್ದಾಣವಾಗಿದೆ. ಬಹ್ರೆನ್ ಅಂತರರಾಷ್ಟ್ರೀಯ ವಿಮಾನನಿಲ್ದಾಣದಿಂದ ಪ್ರಪಂಚದ ಎಲ್ಲಾ ಪ್ರಮುಖ ವಿಮಾನ ನಿಲ್ದಾಣಗಳಿಗೆ ಸಂಪರ್ಕ ವ್ಯವಸ್ಥೆಇದೆ.
ಶಿಕ್ಷಣ
ಮನಾಮದಲ್ಲಿ ಬಹಳ ಶಿಕ್ಷಣಕೆಂದ್ರಗಳು ಸ್ಥಾಪಿತವಾಗಿವೆ.
ಹವಾಗುಣ
ಮನಾಮದ ಹವಾಗುಣ ಶಾಖದಿಂದ ಕೂಡಿರುವ ಹಾಗೂ ಶುಷ್ಕ ಹವಾಗುಣವನ್ನು ಹೊಂದಿದೆ. ಮನಾಮದ ಬೇಸಿಗೆ ಕಾಲವು ವಿಪರೀತ ಬೇಗೆಯದಾಗಿದ್ದು ಸುಮಾರು ೪೮ °Cನಷ್ಟು ಎರಿಕೆಯಾಗುವುದು ಇದೆ ಹಾಗು ಹಠಾತ್ತಾಗಿ ೩೦°C ಗೆ ಇಳಿಕೆಯಾಗುವುದೂ ಇದೆ. . ಚಳಿಗಾಲವೂ ಅಲ್ಪಾವಧಿಯದಾಗಿದ್ದು ಸುಮಾರು ೩೫°C ಯಿಂದ ೧೪°C ವರೆಗಿನ ತಾಪಮಾನವಿರುವುದು.
ಉಲ್ಲೇಖಗಳು
ವರ್ಗ:ನಗರಗಳು
ಅಗುಳಿ
thumb
ಅಗುಳಿಯು (ಚಿಲುಕ) ಎರಡು (ಅಥವಾ ಹೆಚ್ಚು) ವಸ್ತುಗಳು ಅಥವಾ ಮೇಲ್ಮೈಗಳನ್ನು ಜೋಡಿಸುವ ಮತ್ತು ಅವುಗಳನ್ನು ನಿಯಮಿತವಾಗಿ ಪ್ರತ್ಯೇಕಿಸಲು ಅವಕಾಶ ಮಾಡಿಕೊಡುವ ಒಂದು ಬಗೆಯ ಯಾಂತ್ರಿಕ ಬಂಧನಿ. ಅಗುಳಿಯು ಸಾಮಾನ್ಯವಾಗಿ ಬೇರೆಯ ಪ್ರತಿಷ್ಠಾಪನ ಮೇಲ್ಮೈ ಮೇಲೆ ಮತ್ತೊಂದು ಉಪಕರಣವನ್ನು ಬಳಸುತ್ತದೆ.
ಅಗುಳಿಯು ಒಂದು ಬಾಗಿಲು ಅಥವಾ ಕಿಟಕಿಯ ಬೀಗಹಾಕುವಿಕೆ ಕಾರ್ಯವಿಧಾನವಲ್ಲ, ಆದರೆ ಹಲವುವೇಳೆ ಇವೆರಡು ಒಂದೇ ಉತ್ಪನ್ನದಲ್ಲಿ ಒಟ್ಟಾಗಿ ದೊರೆಯುತ್ತವೆ.
ಉಲ್ಲೇಖಗಳು
ವರ್ಗ:ಬಂಧನಿಗಳು
ಕಬ್ಬಿಣದ ಅದಿರು
ಬಂಡೆಗಳು  ಮತ್ತು ಖನಿಜಗಳಿಂದ ಕೂಡಿರುವ ಕಬ್ಬಿಣದ ಅದಿರುಗಳಿಂದ ಲೇ ಲೋಹಯುಕ್ತ ಕಬ್ಬಿಣವನ್ನು ವಾಣಿಜ್ಯ ರೀತಿಯಲ್ಲಿ ಬೇರ್ಪಡಿಸಲಾಗುವುದು. ಈ ಅದಿರುಗಳು ಸಾಮಾನ್ಯವಾಗಿ ಕಬ್ಬಿಣದ ಆಕ್ಸೈಡ್‌ಗಳಲ್ಲಿ ಹೇರಳವಾಗಿವೆ ಮತ್ತು ಬಣ್ಣದಲ್ಲಿ ಕಡು ಬೂದು, ಪ್ರಕಾಶಮಾನ ಹೊಳಪಿನ ಹಳದಿ, ಕಡು ನೇರಳೆಗಳಿಂದ ಹಿಡಿದು ಕೆಂಪು ಮಾಸಲು ವರ್ಣಗಳ ವರೆಗೆ ವಿಭಿನ್ನವಾಗಿವೆ. ಈ ಕಬ್ಬಿಣವನ್ನು ಸಾಮಾನ್ಯವಾಗಿ ಮ್ಯಾಗ್ನಾಟೈಟ್, ಹೆಮಟೈಟ್, ಗೋಎತೈಟ್, ಲೈಮೋನೈಟ್ ಅಥವಾ ಸೈಡೆರೈಟ್. ಹೆಮಟೈಟನ್ನು "ನೈಸರ್ಗಿಕ ಅದಿರು" ಎಂದು ಕೂಡ ಕರೆಯಲಾಗುತ್ತಿದೆ. ಆ ಹೆಸರೇ ಹೇಳುವಂತೆ, ಗಣಿಗಾರಿಕೆಯ ಮುಂಚಿನ ವರ್ಷಗಳಲ್ಲಿ ನಿರ್ಧಿಷ್ಠ ಹೆಮಟೈಟ್ ಅದಿರುಗಳು 66% ನಷ್ಟು ಕಬ್ಬಿಣವನ್ನು ಹೊಂದಿದ್ದವು ಹಾಗೂ ಅದನ್ನು ನೇರವಾಗಿ ಕಬ್ಬಿಣ ತಯಾರಿಸುವ ಕಾದಕುಲುಮೆಯೊಳಗೆ ಪೂರೈಸಲಾಗುತ್ತಿತ್ತು. ಕಬ್ಬಿಣದ ಗಟ್ಟಿ (ಇಟ್ಟಿಗೆ)ಯನ್ನು ಮಾಡಲೆಂದು ಕಬ್ಬಿಣದ ಅದಿರೆಂಬ ಕಚ್ಚಾ ಪದಾರ್ಥವನ್ನು ಬಳಸಲಾಗುತ್ತದೆ. ಈ ಕಬ್ಬಿಣದ ಗಟ್ಟಿಯು ಉಕ್ಕಿನ ತಯಾರಿಕೆಗಾಗಿ ಬಳಸುವ ಒಂದು ಪ್ರಮುಖ ಕಚ್ಚಾ ಪದಾರ್ಥ. ಕಬ್ಬಿಣದ ಅದಿರಿನ ಗಣಿಗಾರಿಕೆಯ 98% ರಷ್ಟು ಪ್ರಮಾಣವನ್ನು  ಉಕ್ಕನ್ನು ತಯಾರಿಸಲೆಂದು ಉಪಯೋಗಿಸಲಾಗುತ್ತದೆ. ನಿಜವಾಗಿಯೂ, ಕಬ್ಬಿಣದ ಅದಿರು ಒಂದು "ಬೇರೆ ಯಾವುದೇ ಉಪಯುಕ್ತ ವ್ಯಾಪಾರೋತ್ಪನ್ನಗಳಿಗಿಂತ ಅತಿ ಹೆಚ್ಚಾಗಿ ಅಂತರಾಷ್ಟೀಯ ಆರ್ಥಿಕತೆಯಲ್ಲಿಯೇ ಸಮಗ್ರತೆ ಹೊಂದಿದೆ, ಬಹುಶಃ ತೈಲವೊಂದನ್ನು ಹೊರತುಪಡಿಸಿ ಎಂಬಂಥ ವಾದ ನಡೆಯುತ್ತಲೇ ಬಂದಿದೆ."
ಮೂಲಗಳು
ಲೋಹಯುಕ್ತ ಕಬ್ಬಿಣವು ಮೂಲಾಂಶಗಳಿಗೆ ಸಂಬಂಧಿಸಿದಂತೆ, ಭೂಮಿಯ ಮೇಲ್ಮೈಯ ಮೇಲೆ ಸಿಗಲಾರದು. ಮೆಟಿಯೋರೈಟ್ಗಳಿಂದ ಕಬ್ಬಿಣ-ನಿಕ್ಕಲ್ (ಬೆರಕೆ ಲೋಹಗಳು) ಅಲಾಯ್‍ಗಳಂತೆ ಹೊರತು ಪಡಿಸಿ, ಮತ್ತು ಭೂಮಿಯ ಆಳವಾದ ತಿರುಳು ಝೆನೋಲಿತ್ಗಳಂತಹ ತುಂಬಾ ಅವರೂಪದ ಆಕಾರಗಳಲ್ಲಿ ಲೋಹಯುಕ್ತ ಕಬ್ಬಿಣ ದೊರೆವುದು. ಆದ್ದರಿಂದ ಮಾನವ ಕೈಗಾರಿಕೆಗಳಿಂದ ಉಪಯೋಗಿಸಲ್ಪಡುವ ಕಬ್ಬಿಣದ ಎಲ್ಲ ಮೂಲಗಳು ಕಬ್ಬಿಣ ಆಕ್ಸೈಡ್ ಖನಿಜಗಳನ್ನು ಬಳಸುತ್ತಿವೆ.ಪ್ರಸ್ತುತ ಹೆಮಟೈಟ್ ಅನ್ನು ಪ್ರಾಥಮಿಕ ರೂಪದಲ್ಲಿಯೇ ಕಾರ್ಖಾನೆಯಲ್ಲಿ ಉಪಯೋಗಿಸಲಾಗುತ್ತಿದೆ.
ಹೇಗಾದರೂ, ಕೆಲವೊಂದು ಸಂದರ್ಭಗಳಲ್ಲಿ, ಉನ್ನತ ದರ್ಜೆಯ ಹೆಮಟೈಟ್ ಅದಿರು ಸುಲಭ ಮಾರ್ಗದಲ್ಲಿ ದೊರೆಯದೇ ಇದ್ದಾಗ ಕಾರ್ಖಾನೆಯು ಸಮಾಜದಿಂದ ಕೀಳು ಮಟ್ಟದ ಕಬ್ಬಿಣದ ಅದಿರ ಮೂಲಗಳು ಹೆಚ್ಚಾಗಿ ಉಪಯೋಗಿಸಲ್ಪಡುತ್ತಾ ಇವೆ. ಇದು ಯುನೈಟೆಡ್ ಸ್ಟೇಟ್ಸ್‌ನಲ್ಲಿ ಟ್ಯಾಕೋನೈಡ್ನ ಉಪಯೋಗ ಒಳಗೊಂಡಿದೆ. ಎರಡನೇ ವಿಶ್ವಯುದ್ಧದ ನಂತರ ಮತ್ತು ಗೋಎತೈಟ್ ಅಥವಾ ಜೌಗು ಪ್ರದೇಶದ ಅದಿರುಗಳನ್ನು ಅಮೇರಿಕಾ ಕ್ರಾಂತಿಯಲ್ಲಿ ಮತ್ತು ನೆಪೋಲಿಯೋನಿಕ್ ಯುದ್ಧಗಳಲ್ಲಿ ಕೂಡ ಇದು ಉಪಯುಕ್ತವೆನಿಸಿತು. ಪೂರ್ವ ಇತಿಹಾಸದ ಸಮಾಜಗಳು ಕಬ್ಬಿಣದ ಅದಿರಿನ ಒಂದು ಮೂಲವೆಂದು ಲ್ಯಾಟರೈಟ್ನ್ನು ಉಪಯೋಗಿಸಿದ್ದವು. ಮ್ಯಾಗ್ನಟೈಟ್ ಎಂಬುದು ಮ್ಯಾಗ್ನಟಿಕ್ ಆಗಿದ್ದರಿಂದ ಅದು ಆಗಾಗ್ಗೆ ಉಪಯೋಗಿಸಲ್ಪಡುತ್ತಿತ್ತು ಹೀಗಾಗಿ ಗ್ಯಾಂಗ್ಯೂ ಖನಿಜಗಳಿಂದ ಸುಲಭವಾಗಿ ಬಿಡುಗಡೆಯಾಗುತ್ತದೆ. ಸಾಮಾನ್ಯವಾಗಿ ಕಬ್ಬಿಣ ಅದಿರಿನ ಕೆಳದರ್ಜೆ ಮೂಲಗಳಿಗೆ ಸಂಸ್ಕರಣದ ಅವಶ್ಯಕತೆಯಿದೆ. ಸಿಲಿಕೇಟ್ಸ್ಗೆ ಸಂಬಂಧಿತ ಹೆಮಟೈಟ್‍ನ ಹೆಚ್ಚಿನ ಸಾಂದ್ರತೆಯಿಂದಾಗಿ, ಸಾಮಾನ್ಯವಾಗಿ ಈ ಸಂಸ್ಕರಣವು ಜಜ್ಜುವಿಕೆ ಮತ್ತು ಪುಡಿ ಪುಡಿಗೊಳಿಸುವಿಕೆಗಳೆರಡರ ಒಂದು ಸಂಯೋಗದೊಂದಿಗೆ ಭಾರವಾದ ದ್ರವ ಬೇರ್ಪಡಿಸುವಿಕೆಯನ್ನು ಒಳಗೊಂಡಿದೆ. ಅತ್ಯುತ್ತಮವಾಗಿ ಪುಡಿಯಾದ ಅದಿರಿನ ಮೇಲೆ ಬೆಂಟೊನೈಟ್ ಹೊಂದಿರುವ ಒಂದು ದ್ರಾವಣದಲ್ಲಿ ಮುಳುಗಿಸುವುದು ಅಥವಾ ದ್ರಾವಣದ ಸಾಂದ್ರತೆಯನ್ನೇರಿಸುವ ಬೇರೆ ಪ್ರಚೋದಕ ವಸ್ತುವನ್ನು ಹಾಯಿಸುವ ಮೂಲಕ ಈ ಸಂಸ್ಕರಣ ಕಾರ್ಯಾಚರಣೆ ಮಾಡಬೇಕು. ದ್ರಾವಣದ ಸಾಂದ್ರತೆಯನ್ನು ಸರಿಯಾದ ರೀತಿಯಲ್ಲಿ ಮಾಪನಾಂಕ ನಿರ್ಣಯಿಸಿದಾಗ, ಹೆಮಟೈಟ್ ಕೆಳಗೆ ಇಳಿದು ತಳಸೇರುವುದು ಮತ್ತು ಸಿಲಿಕೇಟ್ ಖನಿಜ ಚೂರು ಚೂರಾದ ತುಣುಕುಗಳು ತೇಲುವವು ಹಾಗೂ ಅವನು ಹೊರತೆಗೆದು ಬೇರ್ಪಡಿಸಲಾಗುವುದು.
ಕಬ್ಬಿಣದ ಅದಿರಿನ ಗಣಿಗಾರಿಕೆಯ ವಿಧಾನಗಳು, ಅದಿರನ್ನು ಅಗೆಯುವುದರ ಆಧಾರದ ಮೇಲೆ ವರ್ಗೀಕರಿಸಲ್ಪಟ್ಟು ಭಿನ್ನವಾಗಿದೆ. ಪ್ರಸ್ತುತದಲ್ಲಿ, ಅದಿರಿನ ನಿಕ್ಷೇಪಗಳ ಖನಿಜ ವಿಜ್ಞಾನ (ಶಾಸ್ತ್ರ) ಮತ್ತು ಭೂವಿಜ್ಞಾನದ ಆಧಾರದ ಮೇಲೆ, ಪ್ರಮುಖವಾಗಿ 4 ಪ್ರಮುಖ ಕಬ್ಬಿಣ ಅದಿರ ಗಣಿಗಳ ಕಾರ್ಯಾಚರಣೆ ನಡೆಯುತ್ತಿದೆ. ಅವುಗಳೆಂದರೆ, ಮ್ಯಾಗ್ನಾಟೈಟ್, ಟೈಟಾನೋಮ್ಯಾಗ್ನಾಟೈಟ್, ಅಪಾರ ಹೆಮಟೈಟ್ ಮತ್ತು ಪಿಸೊಲಿಟಿಕ್ ಕಬ್ಬಿಣಕಲ್ಲು ಗಣಿಗಳು
ವಲಯಗಳುಳ್ಳ ಕಬ್ಬಿಣ ಗಣಿಗಳು
(ಕ್ವಾರ್ಟ್ಸ್ನಂತೆ) ಸಿಲಿಕಾ ಮತ್ತು ಕಬ್ಬಿಣದ ತೆಳುವಾದ ಖನಿಜಗಳ ಪದರವಾಗಲ್ಪಟ್ಟು ಅವುಗಳಿಂದ ಪ್ರಧಾನವಾಗಿ ಸಂಯೋಗ ಹೊಂದಿದ ಸಂಚಿತ ಶಿಲೆಗಳ ಆಕಾರ ರೂಪ ಬದಲಾವಣೆಗೊಂಡು ರೂಪಾಂತರವೇ BIF ಅಂದರೆ ಬ್ಯಾಂಡೆಡ್ ಐರನ್ ಫಾರ್ಮೇಶನ್ಗಳು. ಈ ಕಬ್ಬಿಣಾಂಶದ ಖನಿಜವು ಕಾರ್ಬೋನೆಟ್ ಸೈಡ್‌ರೈಟ್ ಇರುವುದನ್ನು ತೋರಿಸಬಹುದು. ಆದರೆ ಅವನ್ನು ಮ್ಯಾಗ್ನಾಟೈಟ್ ಅಥವಾ ಹೆಮಟೈಟ್ ಆಕ್ಸೈಡ್‌ಗಳನ್ನು ಹೊಂದಿರುವ ಕಬ್ಬಿಣದ ಅದಿರುಗಳಂತೆ ಬಳಸಲಾಗುತ್ತದೆ. ಉತ್ತರ ಅಮೇರಿಕದೊಳಗೆ ಟ್ಯಾಕೊನೈಟ್ ಎಂಬುದಾಗಿ ಬ್ಯಾಂಡೆಡ್ ಐರನ್ ಫಾರ್ಮೇಶನ್‌ಗಳನ್ನು ಕರೆಯಲಾಗುತ್ತದೆ. BIF ಫಾರ್ಮೇಶನ್‌ಗಳ ಗಣಿಗಾರಿಕೆಯು ಒರಟಾದ ಕಚ್ಚಾ ಅದಿರಿನ ಜಜ್ಜುವಿಕೆ ಮತ್ತು ಜರಡಿ ಹಿಡಿಯುವಿಕೆಯನ್ನು ಒಳಗೊಂಡಿದೆ. ಸ್ಪಟಿಕೀಕರಿಸಲ್ಪಟ್ಟ ಮ್ಯಾಗ್ನಾಟೈಟ್ ಮತು ಕ್ವಾರ್ಟ್ಸ್‌ಗಳನ್ನು ಸಾಕಷ್ಟು ಚೆನ್ನಾಗಿ ಪಡೆಯಲು ಅದಿರನ್ನು ನುಣ್ಣಗೆ ಪುಡಿಮಾಡಿ, ಒರಟಾಗಿ ಜಜ್ಜಿ ಮತ್ತು ಉತ್ತಮವಾಗಿ ರುಬ್ಬುವ ಕೆಲಸ ಮಾಡಬೇಕಾಗುತ್ತದೆ. ಇದರಿಂದಾಗಿ ಪರಿಣಾಮಕಾರಿಯುತ ಪುಡಿಯು ಒಂದು ಮ್ಯಾಗ್ನೆಟಿಕ್ ಛೇದಕದ ಕೆಳಗೆ ಹಾದು ಹೋದ ನಂತರವೇ ಕ್ವಾರ್ಟ್ಸ್ ಹಿಂದೆ ಹಾಗೇ ಉಳಿದು ಬಿಡುವುದು.
ಈ ಗಣಿಗಾರಿಕೆಯು ಅದಿರಿನ ಮತ್ತು ಕಸದ ಅಪಾರವಾದ ಬೃಹತ್ ಪ್ರಮಾಣವನ್ನೇ ಚಲಿಸುವುದನ್ನು ಒಳಗೊಂಡಿದೆ. ಕಸ ರೂಪದ ನಿರುಪಯುಕ್ತ ಪದಾರ್ಥವು ಎರಡು ರೀತಿಯಲ್ಲಿ ಬರುತ್ತದೆ. (ಮುಲ್ಲಾಕ್) ಎಂಬ ಅದಿರಲ್ಲದೇ ಇರುವ ನಿಕ್ಷೇಪದೊಳಗಿನ (ಆಧಾರ ಶಿಲೆ) ಅಡಿಬಂಡೆ, ಹಾಗೂ (ಗಾಂಗ್ಯೂ) ಎಂಬ ಅದಿರಿನ ಬಂಡೆಯ ಒಂದು ಸ್ವಾಭಾವಿಕವಾಗಿರುವ ಭಾಗವೆನಿಸುವ ಅನಗತ್ಯದ ಖನಿಜಗಳು ಸಿಗುತ್ತವೆ. ಈ ಮುಲ್ಲಾಕ್‌ನ್ನು ಅಗೆದಾಗ ಸಿಕ್ಕರೆ ಅದರ ಕಸದ ರಾಶಿಗಳಲ್ಲಿ ಈ ಹಾಕಲಾಗುವುದು ಮತ್ತು ಸಂಸ್ಕರಣ ಕ್ರಿಯೆಯಲ್ಲಿ ಬರುವ ಈ ಗ್ಯಾಂಗನ್ನು ಬೇರ್ಪಡಿಸಲಾಗುವುದು ಹಾಗೂ ಅದನ್ನು ಜರಡಿಯಿಂದ ಹಾಗೇ ಉಳಿದ ಕಸದ ರಾಶಿಯಂತೆ ತೆಗೆದು ಹಾಕಲಾಗುವುದು. ಟ್ಯಾಕೊನೈಟ್ ಎಂಬ ಜರಡಿಯ ಕಸವು ಹೆಚ್ಚಿನದಾಗಿ ಒಂದು ಕ್ವಾರ್ಟ್ಸ್ ಖನಿಜವಾಗಿದ್ದು, ಅದು ರಾಸಾಯನಿಕವಾಗಿ ನಿಷ್ಕ್ರೀಯತೆಯ ವಸ್ತುವಾಗಿದೆ. ಈ ಪದಾರ್ಥವನ್ನು ಅಗಾಧವಾದ, ನಿಯಂತ್ರಿತಗೊಂಡು ನೀರಿನ ಕೊಳಗಳಲ್ಲಿ ಶೇಖರಿಸಿಡಲಾಗುವುದು.
ಆರ್ಥಿಕವಾಗಿ ಉಳಿದಿರಲು ಮ್ಯಾಗ್ನಾಟೈಟ್‌ನ ವಾಣಿಜ್ಯಾ ಸೂಚಕ ಪರಿಣಾಮವೆಂದರೆ ಅದೂ ಕೂಡ ಅದರ ಸ್ಪಟಿಕತೆ (ಸ್ಪಟಿಕೀಯ) ಗುಣವೇ ಸರಿ ಅದರೊಂದಿಗೆ BIF ಬಂಡೆ ಸಮೂಹದ ಒಳಗಡೆ ಕಬ್ಬಿಣದ (ದರ್ಜೆ) ಗುಣಮಟ್ಟ, ಮತ್ತು ಮ್ಯಾಗ್ನಾಟೈಟ್ ಸಾಂದ್ರೀಕೃತ ಮಿಶ್ರಣದೊಳಗಿರುವ ಕಶ್ಮಲಕಾರಕ ವಸ್ತುಗಳು. ಹೆಚ್ಚಿನ ಮ್ಯಾಗ್ನಾಟೈಟ್ ಸಂಪತ್ತಿನ ಗಾತ್ರ ಮತ್ತು ತುಂಡು ಪ್ರಮಾಣದ ನಿಷ್ಪತ್ತಿಯ ಸಂಬಂದಿಸದ ವಿಷಯವಾಗಿರುತ್ತದೆ. ಹಾಗೆ BIF ಫಾರ್ಮೇಶನ್‌ಗಳು ನೂರು ಮೀಟರ್ ದಪ್ಪ, ನೂರು ಕಿ.ಮೀ. ನಷ್ಟು ಎಳೆ (ಉದ್ದ), ಮತ್ತು 2,500 ಮಿಲಿಯನ್‌ಗಿಂತ ಹೆಚ್ಚು ಟನ್‌ಗಳಿರುವ ಅದಿರು ಸುಲಭವಾಗಿ ಬರಬಹುದು.
ಒಂದು ನಿರ್ಧಿಷ್ಟವಾದ ಕಬ್ಬಿಣದ ದರ್ಜೆಯು, ಒಂದು ಮ್ಯಾಗ್ನಾಟೈಟ್ ಹೊತ್ತಿರುವ BIF ನಂಥಹ ವಲಯಗೊಂಡ ಕಬ್ಬಿಣ ರಚನೆಯು ಮುಂದೆ ಆರ್ಥಿಕವಾದ ಗುಣಮಟ್ಟ ತೋರುತ್ತದೆ. ಅದೆಂದರೆ 25% Fe, ಅದು ಒಂದು 33% ನಿಂದ 40% ನಷ್ಟು ಪ್ರತಿಫಲವನ್ನು ಭಾರವಾದ ಮ್ಯಾಗ್ನಾಟೈಟ್‌ನ ಮರುಗಳಿಕೆಯು ಸಾಂದ್ರಿಕೃತವಾದ 64% Fe ತೂಕಕ್ಕಿಂತ ಹೆಚ್ಚಿನದನ್ನು ಉತ್ಪತ್ತಿಮಾಡುತ್ತವೆ. ಸಾಂದ್ರಿಕೃತವಾದ ಒಂದು ನಿರ್ಧಿಷ್ಟ ಮ್ಯಾಗ್ನಾಟೈಟ್ ಕಬ್ಬಿಣದ ಅದಿರು 0.1% ಫಾಸ್ಪರಸ್, 3-7%  ಸಿಲಿಕಾ ಮತ್ತು  3% ಗಿಂತ ಕಡಿಮೆ ಅಲ್ಯೂಮಿನಿಯಂಗಳನ್ನು ಹೊಂದಿವೆ.
ಮ್ಯಾಗ್ನಾಟೈಟ್‌ನ ಒಂದು ಕಾಳಿನ ಗಾತ್ರ ಮತ್ತು ಅದರ ಸಿಲಿಕಾ ತಳದ ರಾಶಿ ಜೊತೆಗೆ ಸಮ್ಮಿಶ್ರಗೊಳ್ಳುವ ಡಿಗ್ರಿಯು ರುಬ್ಬುವ ಪ್ರಾಮಾಣವನ್ನು ನಿರ್ಧರಿಸುತ್ತದೆ. ಈ ರುಬ್ಬುವ ಗಾತ್ರದಿಂದ ಒಂದು ಬಂಡೆ ಕೂಡ ನುಣ್ಣಗೆ ಪುಡಿಯಾಗಲ್ಪಟ್ಟು ಉತ್ಕೃಷ್ಟ ಮ್ಯಾಗ್ನಾಟಿಕ್ ಛೇದಕವು ಬರಲು ಸಾಧ್ಯವಾಗುವುದರಿಂದ ಅತ್ಯಂತ ಶುದ್ಧವಾದ ಮ್ಯಾಗ್ನಾಟೈಟ್ ಸಾಂದ್ರೀಕೃತವು ಒದಗಿಸಲು ದಾರಿಯಾಗುತ್ತದೆ.
ಇದು ಒಂದು ಹಿಟ್ಟಿನಂಥ ಗಿರಣಿ ಕ್ರಿಯೆ ನಡೆಯಲು ಬೇಕಾದ ಶಕ್ತಿಯ ಅವಶ್ಯಕತೆಗಳನ್ನು ನಿಶ್ಚಯಿಸುತ್ತದೆ. ಸಾಮಾನ್ಯವಾಗಿ ಹೆಚ್ಚಿನ ಮ್ಯಾಗ್ನಾಟೈಟ್ BIF ನಿಕ್ಷೇಪಗಳು ಒಂದು ಕಡಿಮೆ ಸಿಲಿಕಾ ಮ್ಯಾಗ್ನಟೈಟ್ ಸಾಂದ್ರೀಕೃತವನ್ನು ಒದಗಿಸಲೆಂದು 32 ಮತ್ತು 45 ಮೈಕ್ರೋಮೀಟರ್ಸ್‌ನ ಒಳಗೆ ಭೂಮಿಯ ಪದರವಾಗಲ್ಪಟ್ಟಿವೆ. ಸಾಂದ್ರಿಕೃತ ಮ್ಯಾಗ್ನಾಟೈಟ್ ದರ್ಜೆ 63% ನ ತೂಕದಷ್ಟು Fe ಯು ಸಾಮಾನ್ಯವಾಗಿ ಇರುತ್ತದೆ. ಹಾಗೂ ಅದರೊಂದಿನ ಕಡಿಮೆ ಫಾಸ್ಪರಸ್, ಅಲ್ಪ ಪ್ರಮಾಣದ ಅಲ್ಯೂಮಿನಿಯ, ಕಡಿಮೆ ಟೈಟ್ಯಾನಿಯಂ, ಕಡಿಮೆ ಸಿಲಿಕಾ ಮತ್ತು ಒಂದು ಪೂರ್ವಿಕ ಬೆಲೆಗಿಂತ ಉಳಿದ ಬೇಡಿಕೆಯನ್ನು ಪೂರೈಸುತ್ತದೆ.
ಪ್ರಸ್ತುತದಲ್ಲಿ ಮ್ಯಾಗ್ನಾಟೈಟ್ ಕಬ್ಬಿಣವು ಮಿನ್ನೆಸೋಟಾ ಮತ್ತು ಮಿಚಿಗಾನ್U.S., ಮತ್ತು ಪಾಶ್ಚಿಮಾತ್ಯಕೆನಡಾ ಗಣಿ ಟ್ಯಾಕೊನೈಟ್ ರೂಪದಲ್ಲಿ ಅಗೆಯಲ್ಪಡುತ್ತಿವೆ.
ಬ್ರೆಜಿಲ್‌ನಲ್ಲಿ ಈಗ ಮ್ಯಾಗ್ನಾಟೈಟ್ ಜವಾಬ್ದಾರಿ ಹೊಂದಿರುವ BIF ದೊಡ್ಡ ಪ್ರಮಾಣದಲ್ಲಿ ಗಣಿಗಾರಿಕೆ ನಡೆಸಿ ಮಹತ್ತರವಾದ ಪ್ರಮಾಣದ ಅದಿರನ್ನು ಏಷ್ಯಾಗೆ ರಫ್ತು ಮಾಡಿದೆ. ಹಾಗೂ ಆಸ್ಟ್ರೇಲಿಯಾದಲ್ಲಿ ಪ್ರಾರಂಭಾವಸ್ಥೆಯ ಒಂದು ದೊಡ್ಡ ಮ್ಯಾಗ್ನಾಟೈಟ್ ಕಬ್ಬಿಣದ ಅದಿರಿನ ಕಾರ್ಖಾನೆಯಿದೆ.
ಮ್ಯಾಗ್ನಾಟೈಟ್ ಅದಿರಿನ ನಿಕ್ಷೇಪಗಳು
ಗ್ರಾನೈಟ್ ಮತ್ತು ಅಲ್ಟ್ರಾಪೊಟಾಸಿಕ್ ಅಗ್ನಿ ಶಿಲೆಗಳು ಸಮಯಾನುಸಾರವಾಗಿ ಮ್ಯಾಗ್ನಾಟೈಟ್ (ಸ್ಪಟಿಕಗಳ) ಹರಳುಗಳನ್ನು ಪ್ರತ್ಯೇಕಿಸುತ್ತವೆ. ಹಾಗೂ ಆರ್ಥಿಕವಾದ ಸಾಂದ್ರೀಕೃತೆಗೆ ತಕ್ಕಂಥ ಮ್ಯಾಗ್ನಾಟೈಟ್‌ನ ದ್ರವ್ಯರಾಶಿಗಳನ್ನೇ ರಚಿಸುತ್ತವೆ. ಚಿಲಿಯಲ್ಲಿ ಗುರುತಿಸುವಂತೆ ಸ್ವಲ್ಪ ಕಡಿಮೆ ಕಬ್ಬಿಣದ ಅದಿರು ನಿಕ್ಷೇಪಗಳು ಅಗ್ನಿ ಪರ್ವತಗಳ ಸ್ಪೋಟದಿಂದ ಹರಿದು ಬಂದು ರಚಿಸಲ್ಪಟ್ಟಿವೆ. ಇವು ಮ್ಯಾಗ್ನಾಟೈಟ್ ಫಿನೊಕ್ರಿಸ್ಟ್‌ಗಳ ಬೃಹತ್ತರವಾದ ಶೇಖರಣಾ ರಾಶಿಗಳನ್ನು ಹೊಂದಿದೆ. ಈ ರೀತಿಯ ಅಗ್ನಿಪರ್ವತ ರಚನೆಗಳಿಂದಾಗಿ ಮ್ಯಾಗ್ನಾಟೈಟ್‌ನ ಹರಿವುಗಳಲ್ಲಿಯೇ ಅಲ್ಯೂವಿಯಲ್ ಶೇಖರಣೆಯ ರಾಶಿಗಳು ಕೂಡ, ಚಿಲಿಯ ಮ್ಯಾಗ್ನಾಟೈಟ್ ಕಬ್ಬಿಣ ಅದಿರ ನಿಕ್ಷೇಪಗಳು ಅಟಕಾಮಾ ಮರುಭೂಮಿಯೊಳಗಡೆಯೇ ರಚನೆಯಾಗಿವೆ.
ಕೆಲವು ಮ್ಯಾಗ್ನಾಟೈಟ್ ಸ್ಕಾರ್ನ್ ಮತ್ತು ಹೈಡ್ರೋಥರ್ಮಲ್ ನಿಕ್ಷೇಪಗಳು ಸ್ವಲ್ಪ ಪರಿಷ್ಕರಣೆಯ ಅಗತ್ಯತೆಯನ್ನು ಹೊಂದಿದೆ. ಹಾಗಾಗಿ ಹಿಂದಿನ ಕಾಲದಲ್ಲಿಯೇ ಮೇಲ್ದರ್ಜೆಯ ಕಬ್ಬಿಣ ಅದಿರ ನಿಕ್ಷೇಪಗಳ ರೀತಿಯಲ್ಲಿಯೇ ಕಾರ್ಯನಿರ್ವಹಿಸಲ್ಪಟ್ಟಿವೆ. ಮಲೇಷ್ಯಾ ಮತ್ತು ಇಂಡೋನೇಷ್ಯಾಗಳಲ್ಲಿನ ಪರಿಸರದಲ್ಲಿ ಈ ರೀತಿಯ ಹಲವು ಗ್ರಾನೈಟ್ ಸಂಯೋಜಿತ ನಿಕ್ಷೇಪಗಳಿವೆ.
ಮ್ಯಾಗ್ನಾಟೈಟ್ ಕಬ್ಬಿಣ ಅದಿರಿನ ಬೇರೆ ಬೇರೆ ಮೂಲಗಳು ರೂಪಾಂತರಗೊಂಡ ಅಗಾಧವಾದ ಮ್ಯಾಗ್ನಾಟೈಟ್ ಅದಿರ ಶೇಖರಣೆಗಳನ್ನು ಒಳಗೊಂಡಿವೆ. ಅಂತಹ ಶೇಖರಿತ ಅದಿರುಗಳು ಸ್ಯಾವೇಜ್ ನದಿಯಲ್ಲಿನ, ಟಸ್ಮೇನಿಯಾವು ಅಲ್ಟ್ರಾಮಾಫಿಕ್ಗಳು ಮತ್ತು ಓಫಿಯೋಲೈಟ್ಗಳ ಹಂಚಿಕೆಯಿಂದಾಗಿ ರಚಿಸಲ್ಪಟ್ಟಿವೆ.
ಮತ್ತೊಂದು, ಕಬ್ಬಿಣ ಅದಿರಿನ ಚಿಕ್ಕ ಮೂಲವೆಂದರೆ ಸ್ತರಗಳ ಮಧ್ಯೆ ನುಗ್ಗಿದ ಶಿಲಾರಸದ ಹಸ್ತಕ್ಷೇಪಗಳಲ್ಲಿ ಶೇಖರಿಸಲ್ಪಟ್ಟ ಮ್ಯಾಗ್ನೇಟಿಕ್ ರಾಶಿಗಳು. ಇವು ಒಂದು ವಿಧವಾದ ಟೈಟಾನಿಯಂ ಮತ್ತು ವೆನೆಡಿಯಂ ಜೊತೆಗೆ ಆಗಾಗ್ಗೆ ತಯಾರಾದ ಮ್ಯಾಗ್ನಾಟೈಟ್‌ನ್ನು ಒಳಗೊಂಡಿವೆ. ಈ ಅದಿರುಗಳು ಒಂದು ಸುವ್ಯವಸ್ಥೆಯ ಪ್ರದೇಶದಂತೆ (ನಿಚೆ) ಮಾರುಕಟ್ಟೆಯನ್ನು ರಚಿಸುತ್ತವೆ. ಅದರೊಂದಿಗೆ ವಿಶೇಷದ ಅದಿರು ಕರಗಿಸುವ ಕುಲುಮೆಗಳನ್ನು ಬಳಸಲಾಗುತ್ತದೆ. ಇದರಿಂದ ವೆನೆಡಿಯಂ, ಟೈಟಾನಿಯಂ, ಕಬ್ಬಿಣಗಳನ್ನು ಪುನಃ ಪಡೆಯಬಹುದು. ಅತ್ಯವಶ್ಯಕವಾಗಿ ಈ ಎಲ್ಲ ಅದಿರುಗಳು ಸಂಸ್ಕರಿಸಲ್ಪಟ್ಟು ವಲಯಗೊಂಡು ಕಬ್ಬಿಣ ಸೃಷ್ಟಿಯ ಅದಿರುಗಳಿಗೆ ಒಂದೇ ರೀತಿಯಲ್ಲಿರುತ್ತದೆ. ಆದರೆ ಪ್ರಾಯೋಗಿಕವಾಗಿ ಅವು ಕ್ರಷಿಂಗ್ ಮತ್ತು ಸ್ಕ್ರೀನಿಂಗ್‌ಗಳ ಮೂಲಕ ಸುಲಭವಾಗಿ ಹೆಚ್ಚು ಮೇಲ್ದರ್ಜೆ ಹೊಂದುತ್ತವೆ. ಈ ನಿರ್ಧಿಷ್ಟ ಟೈಟ್ಯಾನೋಮ್ಯಾಗ್ನಾಟೈಟ್ ಸಾರಯುಕ್ತ ಸಾಂದ್ರೀಕೃತವು 57% Fe, 12% Ti ಮತ್ತು 0.5% ನಷ್ಟು ದರ್ಜೆಯ ಗುಣಮಟ್ಟ ಹೊಂದಿವೆ.
ಹೆಮಟೈಟ್ ಅದಿರು
ಹೆಮಟೈಟ್ ಕಬ್ಬಿಣದ ಅದಿರು ನಿಕ್ಷೇಪಗಳು ಪ್ರಸ್ತುತದಲ್ಲಿ ಎಲ್ಲಾ ಖಂಡಗಳಲ್ಲಿಯೂ ಉಪಯೋಗಿಸಲ್ಪಡುತ್ತಿವೆ. ಅದರಲ್ಲೂ ದಕ್ಷಿಣ ಅಮೇರಿಕ, ಆಸ್ಟ್ರೇಲಿಯಾ ಮತ್ತು ಏಷ್ಯಾಗಳಲ್ಲಿ ಅತ್ಯಂತ ದೊಡ್ಡ ಪ್ರಾಮಾಣದಲ್ಲಿ ತನ್ನ ಪ್ರಭಾವ ಬೀರಿದೆ. ಹೆಚ್ಚಿನ ದೊಡ್ಡ ಹೆಮಟೈಟ್ ಕಬ್ಬಿಣದ ಅದಿರು ನಿಕ್ಷೇಪಗಳು ಮೆಟಾಸೋಮ್ಯಾಟಿಕಲೀಯಿಂದ ಮೂಲಾಧಾರ ಹೊಂದಿದ್ದು, ರೂಪಾಂತರಗೊಂಡ BIF ಗಳ ಮತ್ತು ಅತಿವಿರಳವಾದ ಅಗ್ನಿಶಿಲೆ ಶೇಖರಣೆಗಳು ಜೋಡಣೆ ಹೊಂದಿರುತ್ತವೆ.
ನಿಜವಾಗಿಯೂ ಹೆಮಟೈಟ್ ಕಬ್ಬಿಣವು, ಮ್ಯಾಗ್ನಾಟೈಟ್ ತಯಾರಿಸಿದ BIF ಗಳಿಗಿಂತ ಅಥವಾ ಬೇರೆ ಬಂಡೆಗಳಿಗಿಂತ ವಿರಳವಾಗಿದೆ. ಇಂಥ ಬಂಡೆಗಳು ಮುಖ್ಯ ಸ್ಥಾನ ಅಥವಾ ಪ್ರೋಟೋಲಿಥಿಕ್ ಬಂಡೆಗಳನ್ನು ಸೃಷ್ಟಿಸಿವೆ. ಆದರೆ ಗಣನೀಯವಾಗಿ, ಕಾರ್ಯನಡೆಸಲು ಇದು ಲೆಕ್ಕಕ್ಕೆ ಬಾರದಷ್ಟು ಅಗ್ಗವೆನಿಸಿದೆ. ಸಾಮಾನ್ಯವಾಗಿ ಇದರ ಅತೀ ಹೆಚ್ಚಿನ ಕಬ್ಬಿಣಾಂಶ ಹೊಂದಿರುವಿಕೆಯಿಂದಾಗಿ ಇದಕ್ಕೆ ಸಂಸ್ಕರಣ ಕ್ರಿಯೆಯ ಅಗತ್ಯವಿಲ್ಲ. ಆದಾಗ್ಯೂ, ಮ್ಯಾಗ್ನಾಟೈಟ್ ಅದಿರುಗಳಿಗಿಂತ ಹೆಮಟೈಟ್ ಅದಿರುಗಳು ಹೆಚ್ಚು ಗಟ್ಟಿಯಾಗಿವೆ. ಆದ್ದರಿಂದ ಗಣನೀಯವಾದ ಹೆಚ್ಚಿನ ಶಕ್ತಿಯ ಅಗತ್ಯವು ಜಜ್ಜಲು ಮತ್ತು ನುಣ್ಣಗೆ ಪುಡಿಮಾಡಲು (ಸಂಸ್ಕರಣ ಕ್ರಿಯಿಗಾಗಿ) ಬೇಕು. ಅದೂ ಪರಿಷ್ಕರಣೆ ಅವಶ್ಯಕತೆ ಇದ್ದಾಗ ಮಾತ್ರ. ಅನಗತ್ಯ ವಸ್ತುಗಳ ಹೆಚ್ಚಿನ ಕೇಂದ್ರೀಕತೆಯ ರಾಶಿಗಳು ಮಹತ್ವರೀತಿಯಲ್ಲಿ ಕೂಡ ಹೆಮಟೈಟ್ ಅದಿರಿನಲ್ಲಿ ಇರಬಹುದಾಗಿದೆ. ನಿಜವಾಗಿ ಹೇಳಬೇಕೆಂದರೆ ಫಾಸ್ಪರಸ್, ನೀರಿನ ಅಂಶ (ಫಿಸೋಲೈಟ್ ಸಂಚಿತ ಶಿಲೆ ಒಟ್ಟುಗೂಡಿರುವಿಕೆ ವಿಶೇಷವಾಗಿ) ಮತ್ತು ಅಲ್ಯೂಮಿನಿಯಂ ಗಳಲ್ಲಿ ಅಧಿಕಾಂಶವಿರುತ್ತದೆ. (ಜೇಡಿಮಣ್ಣು ಫಿಸೋಲೈಟ್‌ಗಳೊಳಗೆ) ರಫ್ತಾಗುವ ದರ್ಜೆಯ ಹೆಮಟೈಟ್ ಅದಿರು ಸಾಮಾನ್ಯವಾಗಿ 62-64% Fe ಪ್ರಮಾಣದಲ್ಲಿದೆ.
ಉತ್ಪಾದನೆ ಮತ್ತು ಬಳಕೆ
ಪ್ರಪಂಚದಲ್ಲಿ ಅತಿ ಹೆಚ್ಚು ಸಾಮಾನ್ಯವಾಗಿ ಬಳಸುವ ಲೋಹ ಕಬ್ಬಿಣ-ಸ್ಟೀಲ್ ಎಂಬುದು ಕಬ್ಬಿಣದ ಅದಿರಿನ ಒಂದು ಸೂಚಕ ವಸ್ತು. ಒಂದು ವರ್ಷದಲ್ಲಿ 95% ನಷ್ಟು ಅಧಿಕವಾಗಿ ಎಲ್ಲಾ ಲೋಹಗಳಲ್ಲಿಯೇ ಕಬ್ಬಿಣ ಸ್ಟೀಲ್ ಉಪಯೋಗಿಸಲ್ಪಡುತ್ತದೆ. ಸ್ಟ್ರಕ್ಚರಲ್ ಇಂಜಿನಿಯರಿಂಗ್ ಅಪ್ಲಿಕೇಶನ್ಸ್‌ನಲ್ಲಿ ಮತ್ತು ಆಟೋಮೊಬೈಲ್ಸ್, ಕಡಲ ಬಳಿ ವಾಸ ಮಾಡಲು ಹಾಗೂ (ಯಂತ್ರೋಪಕರಣಗಳು) ಸಾಮಾನ್ಯ ಕಾರ್ಖಾನೆ ಉಪಯೋಗಗಳಲ್ಲಿ ಪ್ರಮುಖವಾಗಿ ಇದು ಬಳಸಲ್ಪಟ್ಟಿದೆ.
ಕಬ್ಬಿಣವಿರುವ ಹೇರಳ ಬಂಡೆಗಳು ಜಗತ್ತಿನಾದ್ಯಂತ ಸಾಮಾನ್ಯವಾಗಿವೆ ಆದರೆ ವಾಣಿಜ್ಯ ದರ್ಜೆಯ ಅದಿರಿನ ಗಣಿಗಾರಿಕೆ ಕಾರ್ಯಾಚರಣೆಗಳು ಪಕ್ಕದ ಒಂದು ಟೇಬಲ್‌ನಲ್ಲಿರುವ ಪಟ್ಟಿಮಾಡಿದ ದೇಶಗಳಿಂದ ನಿರ್ವಹಿಸಲ್ಪಡುತ್ತಿವೆ. ಕಬ್ಬಿಣದ ಅದಿರು ನಿಕ್ಷೇಪಗಳಿಗಾಗಿ ಆರ್ಥಿಕವಾದ ಒಂದು ದೊಡ್ಡ ನಿರ್ಬಂಧವು ಅಗತ್ಯವಾಗಿ ಅದರ ದರ್ಜೆ ಅಥವಾ ನಿಕ್ಷೇಪದ ಗಾತ್ರವೇನಲ್ಲ. ಏಕೆಂದರೆ ಭೂವಿಜ್ಞಾನದ ಪ್ರಕಾರ ನಿರ್ಧಿಷ್ಟ ಬಂಡೆಗಳ ಸಾಕಷ್ಟು ಇರುವಿಕೆಯ ಸಾಗಾಣಿಕಾ ಸುಂಕವನ್ನು ಸಾಬೀತು ಮಾಡುವುದು ಕಠಿಣವೇನಲ್ಲ. ಮಾರುಕಟ್ಟೆಗೆ ಸಂಬಂಧಿಸಿದಂತೆ ಕಬ್ಬಿಣ ಅದಿರಿನ ಸ್ಥಾನವು ಒಂದು ಪ್ರಮುಖ ನಿರ್ಬಂಧ. ರೈಲ್ವೆ ಕಾಮಗಾರಿ ಉದ್ಯಮ ಮಾರುಕಟ್ಟೆಗೆ ಬರಲು ಮತ್ತು ಹಾಗೇ ಮಾಡಲು ತಗಲುವ ಶಕ್ತಿಯ ವೆಚ್ಚಗಳು ಒಂದು ಮುಖ್ಯ ಇತಿಮಿತಿಯಿದೆ.
ಕಬ್ಬಿಣ ಅದಿರ ಗಣಿಗಾರಿಕೆ ಒಂದು ದೊಡ್ಡ ಪ್ರಮಾಣದ ಕಡಿಮೆ ಅಂತರ ವ್ಯಾಪಾರವಿರುವ ಅಂದಾಜು ಲೆಕ್ಕದ ವಾಣಿಜ್ಯೋದ್ಯಮ. ಮೂಲಭೂತ ಲೋಹಗಳಿಗಿಂತ ಮಹತ್ವದ ಬೆಲೆಯ ಕಬ್ಬಿಣಕ್ಕಿದೆ ಹಾಗಾಗಿ ಇದರ ಬೆಲೆಯು ಬೇರೆ ಪ್ರಮುಖ ಲೋಹಗಳಿಗಿಂತ ಕಡಿಮೆ. ಇದು ಒಂದು ಹೆಚ್ಚಿನ ಬಂಡವಾಳ ನಿರೀಕ್ಷೆಯ ಹಾಗೂ ವ್ಯಾಪಾರೋದ್ಯಮದಲ್ಲಿ ಮುಖ್ಯ ಹಣಹೂಡಿಕೆಯ ಅವಶ್ಯಕತೆಯಿದೆ. ಉದಾಹರಣೆಗೆ ಗಣಿಯಿಂದ ಸಾಗಾಣೆ ಹಡಗಿಗೆ ಸರಬರಾಜು ಮಾಡಲು ರೈಲ್ವೆಗೆ ಹಣ ಹೂಡಬೇಕು. ಈ ಎಲ್ಲಾ ಕಾರಣಗಳಿಗಾಗಿ, ಕಬ್ಬಿಣ ಅದಿರ ಉತ್ಪಾದನೆಯು ಕೆಲವು ದೊಡ್ಡ ಉದ್ಯಮಿಗಳಡಿಯಲ್ಲಿ ಕೇಂದ್ರಿಕೃತವಾಗಿದೆ.
ವಾರ್ಷಿಕವಾಗಿ (1 ಬಿಲಿಯನ್ ಮೆಟ್ರಿಕ್ ಟನ್ಸ್‌ನಷ್ಟು) ಅದಿರು ಜಗತ್ತಿನ ಉತ್ಪಾದನೆಯ ಸರಾಸರಿ. ಜಗತ್ತಿನ ಬೃಹತ್ ಕಬ್ಬಿಣ ಅದಿರಿನ ಉತ್ಪಾದಕವೇ ಬ್ರೆಜಿಲಿಯನ್ ಗಣಿಗಾರಿಕಾ ಕಾರ್ಪೋರೇಶನ್ Vale ನಂತರ ಆ‍ಂಗ್ಲೋ - ಆಸ್ಟ್ರೇಲಿಯನ್ ಕಂಪನಿಗಳಾದ BHP ಬಿಲ್ಲಿಟನ್ ಮತ್ತು ರಿಯೋ ಟಿಂಟೋ ಗ್ರೂಪ್. ಮುಂದಿನ ಒಂದು ಆಸ್ಟ್ರೇಲಿಯನ್ ಪೂರೈಕೆದಾರ, ಫೋರ್ಟೆಸ್‌ಕ್ಯೂ ಮೆಟಲ್ ಗ್ರೂಪ್ಲಿಮಿಟೆಡ್, ಜಗತ್ತಿನಲ್ಲೇ ಆಸ್ಟ್ರೇಲಿಯದ ಉತ್ಪಾದನೆಯನ್ನು ದ್ವಿತಿಯವಾಗಿ ಕಾರ್ಯನಿರ್ವಹಿಸುವಂತೆ ಸಹಕರಿಸಿ ಮೇಲೆತ್ತಿದೆ.
ಸಾಗರ ತೀರದ ಬಳಿಯ ಕಬ್ಬಿಣ ಅದಿರ ವಾಣಿಜ್ಯೋದ್ಯಮದಲ್ಲಿ ಬೇರೆ ದೇಶಗಳಿಗೆ ಅದಿರಿನ ಹಡಗು ಸಾಗಾಣಿಕೆಯು 2004 ರಲ್ಲಿ 849 m ಟನ್‌ಗಳಷ್ಟು ಸರಬರಾಜಗಿತ್ತು. ಆಸ್ಟ್ರೇಲಿಯ ಮತ್ತು ಬ್ರೆಜಿಲ್‌ಗಳು 72% ನಷ್ಟು ಮಾರುಕಟ್ಟೆಯ ಕಡಲ ತಡಿ ಉದ್ಯಮವನ್ನು ನೆಡಸುತ್ತವೆ.
ಅವರ ನಡುವೆ ಬಿಎಚ್‌ಪಿ, ರಿಯೊ ಮತ್ತು ವೇಲ್‌ಗಳು ಈ ಮಾರುಕಟ್ಟೆಯ 66% ನಷ್ಟು ಆಡಳಿತವನ್ನು ವಹಿಸಿವೆ.
ಮೂರು ಪ್ರಮುಖ ಮೂಲಗಳಿಂದ ಆಸ್ಟ್ರೇಲಿಯಾದಲ್ಲಿ ಕಬ್ಬಿಣದ ಅದಿರು ಗಣಿಗಾರಿಕೆಯನ್ನು ನಡೆಸಿವೆ: ಪಿಸೋಲೈಟ್ "ಚಾನೆಲ್ ಕಬ್ಬಿಣ ನಿಕ್ಷೇಪ" ಅದಿರು, ಪ್ರಾಥಮಿಕ ಬ್ಯಾಂಡೆಡ್ ಐರನ್ ಫಾರ್ಮೇಶನ್‌ಗಳ ಯಾಂತ್ರಿಕ ಸವಕಳಿಯಿಂದ (ನಾಶ) ನಿರ್ಮಾಣಗೊಂಡಿದೆ (ಜನ್ಮತಾಳಿದೆ) ಹಾಗೂ ಅಲ್ಯೂವಿಯಲ್ ಚಾನೆಲ್‌ಗಳ ಪನ್ನಾವೋನಿಕಾ, ವೆಸ್ಟರ್ನ್ ಆಸ್ಟ್ರೇಲಿಯಾಗಳಲ್ಲಿ ಶೇಖರಿಸಲ್ಪಟ್ಟಿವೆ ಮತ್ತು ಈ ಮೆಟಾಸೊಮ್ಯಾಟಿಕ್ ಆಗಿ ನಿರ್ವಹಿಸುವ ಪರ್ಯಾಯಗೊಂಡ ಬ್ಯಾಂಡೆಡ್ ಐರನ್ ಫಾರ್ಮೇಶನ್‌ ಅದಿರಿಗೆ ಸಂಬಂಧಿಸಿವೆ. ಅಂಥಹವುಗಳೆಂದರೆ ನ್ಯೂಮ್ಯಾನ್ನಲ್ಲಿ ಚಿಚೆಸ್ಟರ್ ರೇಂಜ್, ಹ್ಯಾಮರ್ಸ್ಲೇ ರೇಂಜ್ ಮತ್ತು ಕೂಲ್ಯನೊಬಿಂಗ್, ವೆಸ್ಟರ್ನ್ ಆಸ್ಟ್ರೇಲಿಯ. ಇತ್ತೀಚಿಗೆ ಅದಿರಿನ ಬೇರೆ ಬೇರೆ ವಿಧಗಳು ಮುನ್ನುಗುತ್ತೆವೆ. ಅಂಥಹವೆಂದರೆ ಆಕ್ಸಡೈಸ್ಡ್ ಫೆರುಜಿಯನಸ್ ಹಾರ್ಡ್‌ಕ್ಯಾಪ್ಸ್, ನಿದರ್ಶನವಾಗಿ ವೆಸ್ಟರ್ನ್ ಆಸ್ಟ್ರೇಲಿಯಾದಲ್ಲಿರುವ ಲೇಕ್ ಅರ್ಜೈಲ್ ಹತ್ತಿರದ ಲ್ಯಾಟರೈಟ್ ಕಬ್ಬಿಣ ಅದಿರ ನಿಕ್ಷೇಪಗಳು.
ಭಾರತದಲ್ಲಿನ ಕಬ್ಬಿಣ ಅದಿರಿನ ಒಂದು ಕೂಲಂಕುಷವಾದ ಪುನರ‍್ನವೀಕರಣಗೊಳ್ಳಬಲ್ಲ ಸಂರಕ್ಷಿತ ನಿಕ್ಷೇಪಗಳಲ್ಲಿ ಹೆಮಟೈಟ್ ಸುಮಾರು 9602 ಮಿಲಿಯನ್ ಟನ್‌ಗಳಷ್ಟಿದೆ ಮತ್ತು ಮ್ಯಾಗ್ನಾಟೈಟ್ ಸರಿಸುಮಾರು 3,408 ಮಿಲಿಯನ್ ಟನ್‌ಗಳಿಷ್ಟಿದೆ. ಮಧ್ಯ ಪ್ರದೇಶ, ಕರ್ನಾಟಕ, ಬಿಹಾರ, ಒಡಿಶಾ, ಗೋವಾ, ಮಹಾರಾಷ್ಟ್ರ, ಅಂದ್ರ ಪ್ರದೇಶ, ಕೇರಳ, ರಾಜಸ್ಥಾನ ಮತ್ತು ತಮಿಳು ನಾಡುಗಳು ಕಬ್ಬಿಣದ ಅದಿರಿನ ಪ್ರಮುಖ ಭಾರತೀಯ ಉತ್ಪಾದಕ ರಾಜ್ಯಗಳಾಗಿವೆ.
ಪ್ರಮುಖ ಗ್ರಾಹಕರಾಗಿ ಚೈನಾ, ಜಪಾನ್, ಕೊರಿಯಾ, ದಿ ಯುನೈಟೆಡ್ ಸ್ಟೇಟ್ಸ್ ಮತ್ತು ದಿ ಯೂರೋಪಿಯನ್ ಯೂನಿಯನ್‌ಗಳಿವೆ. ಜಗತ್ತಿನ ಕಬ್ಬಿಣ ಅದಿರಿನ ಅನುಭೋಗವು ಸರಾಸರಿಯಲ್ಲಿ ಒಂದು ವರ್ಷಕ್ಕೆ 10% ವೃದ್ಧಿಯಾಗುತ್ತದೆ.
ಪ್ರಸ್ತುತ ಕಬ್ಬಿಣ ಅದಿರಿನ ಅತ್ಯಂತ ದೊಡ್ಡ ಗ್ರಾಹಕನೆಂದರೆ ಚೀನಾ. ಇದು ಜಗತ್ತಿನ ಬೃಹತ್ ಸ್ಟೀಲ್ ಉತ್ಪಾದಿಸಿ ವರ್ಗಾವಣೆ ಮಾಡುವ ದೇಶವಾಗಿದೆ. 2004 ರಲ್ಲಿ ಕಡಲತಡಿಯ ವ್ಯಾಪಾರದ ಕಬ್ಬಿಣ ಅದಿರಿನಲ್ಲಿ 52%  ಕೊಂಡುಕೊಳ್ಳುವ ಮೂಲಕ ಸಹ ಚೀನಾ ಅತಿ ದೊಡ್ಡ ಆಮದು ರಾಷ್ಟ್ರವಾಗಿದೆ. ಚೈನಾದ ತರುವಾಯ ಜಪಾನ್ ಮತ್ತು ಕೊರಿಯಾಗಳು, ಒಂದು ಅಗಾಧ ಪ್ರಮಾಣದ ಕಚ್ಚಾ ಕಬ್ಬಿಣ ಅದಿರನ್ನು ಮತ್ತು ಮೆಟಲರ್ಜಿಕಲ್ ಕಲ್ಲಿದ್ದಲನ್ನು ಅನುಭೋಗಿಸಿ ಬಳಸಿವೆ. 2006 ರಲ್ಲಿ, ಒಂದು 38% ನಷ್ಟು ವಾರ್ಷಿಕ (ಏರಿಕೆ) ಪ್ರಗತಿಯೊಂದಿಗೆ ಚೀನಾ 588 ಮಿಲಿಯನ್ ಟನ್ನಿನಷ್ಟು ಕಬ್ಬಿಣದ ಅದಿರನ್ನು ಉತ್ಪಾದಿಸಿದೆ.
ಕಬ್ಬಿಣ ಅದಿರಿನ ಮಾರುಕಟ್ಟೆ
ಕಳೆದ 40 ವರ್ಷಗಳಲ್ಲಿಯೇ, ಗಣಿಗಾರಿಕೆ ನಡೆಸುವವರು ಮತ್ತು ಸ್ಟೀಲ್ ತಯಾರಕರ ನಡುವೆ ಒಂದು ವಿಧದ ಬೆಂಚ್ ಮಾರ್ಕ್ ಸಿಸ್ಟಂ ನಿಂದಾಗಿ ಕಬ್ಬಿಣದ ಅದಿರಿನ ಬೆಲೆಯೂ ನಿರ್ಧರಿತವಾಗಲ್ಪಟ್ಟಿವೆ. ಸಾಂಪ್ರದಾಯಕವಾಗಿ, ಈ ಎರಡು ಗುಂಪುಗಳ ನಡುವಿನ ಮೊಟ್ಟ ಮೊದಲ ವ್ಯವಹಾರವು ಬಾಕಿ ಉಳಿದ ಕಾರ್ಖಾನೆಗಳಿಂದ ಮುನ್ನಡೆಯಲ್ಪಟ್ಟಿರುವುದು ಈ ಒಂದು ಬೆಂಚ್ ಮಾರ್ಕ್ ವ್ಯವಸ್ಥೆಯನ್ನು ಅಳವಡಿಸಿಕೊಂಡಿರುವುದರಿಂದ ಆಗಿದೆ. ಹಾಗಾಗಿ, ಪ್ರತೀ ವರ್ಷ ಒಮ್ಮೆ ಒಂದೇ ಒಂದು ಬೆಲೆಯ ನಿರ್ಧರಿಸಲ್ಪಡುತ್ತದೆ. ಒಂದು ಸ್ಪಾಟ್ ಮಾರುಕಟ್ಟೆ ಕೂಡ ರೂಪಿಸಲ್ಪಟ್ಟಿದೆ. ಇದು ಸಾಂಪ್ರದಾಯಿಕವಾಗಿ ತುಂಬಾ ಚಿಕ್ಕದಾಗಿಯೇ ಉಳಿಯಲ್ಪಟ್ಟಿದೆ. ಈ ಒಂದು ವ್ಯವಸ್ಥೆಯ ಸಮಸ್ಯೆ ಏನೆಂದರೆ, ಬೆಂಚ್ ಮಾರ್ಕ್‌ಗಿಂತ ಸ್ಪಾಟ್ ಬೆಲೆಗಳು ಹೆಚ್ಚಾಗಿದ್ದಾಗ, ಗಣಿಗಾರಿಕೆ ನಡೆಸುವವರಿಗೆ ಹೂಡಿದ್ದ ಹಣಕಾಸಿನಲ್ಲಿ ನಷ್ಟವಾಗುತ್ತದೆ. ಆ ನಷ್ಟವನ್ನು ಸ್ಪಾಟ್ ಮಾರುಕಟ್ಟೆಯಲ್ಲೇ ಅದಿರನ್ನು ಮಾರಾಟ ಮಾಡುವ ಮೂಲಕ ಪುನಃ ಭರ್ತಿ ಮಾಡಿ ಆದಾಯ ಪಡೆಯಬಹುದಾಗಿದೆ. ಬೆಂಚ್ ಮಾರ್ಕಿಗಿಂತ ಸ್ಪಾಟ್ ಬೆಲೆಗಳು ಕಡಿಮೆಯಾದಾಗ, ಕೆಲವು ಸ್ಟೀಲ್‌ಮಿಲ್‌ಗಳು ಸ್ಪಾಟ್ ಮಾರುಕಟ್ಟೆಯಿಂದ ಅವರ ಅದಿರನ್ನೇ ಕೊಂಡುಕೊಳ್ಳುತ್ತಾ ಮೋಸ ಮಾಡುತ್ತದೆ. ಬೇರೆ ರೀತಿಯಲ್ಲಿ ಹೇಳುವುದಾದರೆ, ಈ ಬೆಂಚ್‌ಮಾರ್ಕ್ ವ್ಯವಸ್ಥೆಯು ಸ್ಟೀಲ್ ಮಿಲ್‍ಗಳಿಗೆ ಮಾತ್ರ ರಕ್ಷಣೆ ಒದಗಿಸುತ್ತದೆ. ಆದರೆ ಗಣಿಗಾರಿಕೆ ಉದ್ಯಮಿಗಳಿಗಲ್ಲ. ಬೇರೊಂದು ದೃಷ್ಟಿಕೋನದಲ್ಲಿ, ಈ ಬೆಂಚ್‌ಮಾರ್ಕ್ ವ್ಯವಸ್ಥೆಯು ಗಣಿಗಾರಿಕೆದಾರರಿಗೆ ಮತ್ತು ಸ್ಟೀಲ್ ಮಿಲ್‍ಗಳಿಗೆ ಬೆಲೆ ಸ್ಥಿರತೆಯ ಅವಕಾಶ ನೀಡುತ್ತದೆ. ಹೆಚ್ಚು ಪ್ರಭಾವ ಪೂರ್ಣವಾಗಿ ತಮ್ಮ ಉತ್ಪಾದನೆಯು ನಿಯೋಜಿತ ಕಾರ್ಯರೂಪಕ್ಕೆ ಬರಲೆಂದು ಅವರಿಗೆ ಅವಕಾಶ ಒದಗಿಸಿದೆ.
ಇತ್ತೀಚೆಗಿನ ವರ್ಷಗಳಲ್ಲಿ, ಈ ಬೆಂಚ್‌ಮಾರ್ಕ್ (ಸಿಸ್ಟಂ) ವ್ಯವಸ್ಥೆಯು ಮುರಿದು ಬೀಳಲು ಶುರುವಾಗಿದೆ. ಅತ್ಯಂತ ದೊಡ್ಡ ಗ್ರಾಹಕ, ಚೈನಾದೊಂದಿಗೆ ಸಂಘರ್ಷ ಉಂಟುಮಾಡಲು ಈ ತೀರ್ಮಾನಗಳು ಮತ್ತು ಸ್ಪಾಟ್ ಮಾರುಕಟ್ಟೆಯನ್ನು ಉಪಯೋಗಿಸಲೆಂದು ಕೆಲವು ಗಣಿ ಉದ್ಯಮಿಗಳು ತಮ್ಮ ಗ್ರಾಹಕರನ್ನು ಮುನ್ನುಗಿಸುವುದರ ಜೊತೆಗೆ ಕುಸಿತ ಕಂಡವು. ಈ ಸ್ಪಾಟ್ ಮಾರುಕಟ್ಟೆಯು ಗಾತ್ರದಲ್ಲಿ ಮತ್ತು ಪ್ರಾಮುಖ್ಯತೆಯಲ್ಲಿ ಏಳಿಗೆ ಹೊಂದಿದಂತೆಯೇ, ಹಣಕಾಸಿನ ಭದ್ರತೆಯ ರಕ್ಷಕಗಳಾದಂಥ ಕಬ್ಬಿಣದ ಅದಿರು ಸ್ಟಾಪ್‌ಗಳು ಕೂಡಿಕೊಂಡವು. ಕಲ್ಲಿದ್ದಲಿನಂತಹ ಸರಕುಗಳು ಮಾರುಕಟ್ಟೆ ಬೆಲೆಯ ಮಟ್ಟಕ್ಕೆ ಬೆಳೆದಿದ್ದು,ಕಬ್ಬಿಣದ ಅದಿರು ಇಂತಹ ಸರಕುಗಳೊಂದಿಗೆ ಬಹಳ ಕಾಲದಿಂದ ಪೈಪೋಟಿ ನಡೆಸುತ್ತಾ ಬಂದಿದೆ. ಆದರೆ,ಕೆಲವು ಸಂದರ್ಭಗಳಲ್ಲಿ ಅದಿರಿನ ಬೆಲೆಯು ಹಡಗಿನ ಸಾಗಣಿಕಾ ವೆಚ್ಚಕ್ಕಿಂತ ಹೆಚ್ಚಾಗಿರುತ್ತದೆ. ಉದಾಹರಣೆಗೆ ಆಸ್ಟ್ರೇಲಿಯದ ಅದಿರನ್ನು ಚೀನಾಕ್ಕೆ ಸಾಗಿಸಲು ತಗಲುವ ವೆಚ್ಚ ಬ್ರೆಜಿಲ್ ನ ಅದಿರಿಗಿಂತ ಅತ್ಯಂತ ಕಡಿಮೆ. ಸಾಗಣಿಕಾ ವೆಚ್ಚ ಕಡಿಮೆ ಎನ್ನುವ ಕಾರಣದಿಂದ ಈ ಹಿಂದೆ ಆಸ್ಟ್ರೇಲಿಯಾದ ಉತ್ಪಾದಕರು ತಮ್ಮ ಅದಿರಿಗೆ ಹೆಚ್ಚಿನ ಬೇಡಿಕೆ ಇಟ್ಟಿರುವ ಉದಾಹರಣೆಗಳಿವೆ
ಬರಿದಾಗುವಿಕೆ
ಇಂದು ಕಬ್ಬಿಣದ ಅದಿರಿನ ಕಣಜ ಯಥೇಚ್ಛವಾಗಿದ್ದಂತೆ ಕಂಡು ಬಂದರೂ, ಕೆಲವು ತಜ್ನರ ಲೆಕ್ಕಾಚಾರದ ಪ್ರಕಾರ ಸತತವಾದ ಬಳಕೆಯಿಂದ ಇಂತಹ ಸಂಪನ್ಮೂಲವೂ ಕೆಲವೇ ವರ್ಷ ಳಲ್ಲಿ ಬರಿದಾಗುವುದರಲ್ಲಿ ಸಂಶಯವಿಲ್ಲ. ಉದಾರಣೆಗೆವರ್ಲ್ಡ್ ವಾಚ್ ಸಂಸ್ಥೆಯಲೆಸ್ಟರ್ ಬ್ರೌನ್ ನ ಪ್ರಕಾರ  ವರ್ಷಕ್ಕೆ 2%. ಬೆಳವಣಿಗೆಯಂತೆ ನಿರಂತರವಾಗಿ ಕಬ್ಬಿಣ ಅದಿರನ್ನು ಬಳಸುತ್ತಾ ಬಂದಲ್ಲಿ 64 ವರ್ಷಗಳಲ್ಲಿ ಸಂಪೂರ್ಣವಾಗಿ ಬರಿದಾಗುತ್ತದೆ.
ಕರಗಿಸುವಿಕೆ
ಕಬ್ಬಿಣದ ಅದಿರು ಆಮ್ಲಜನಕ ಮತ್ತು ಕಬ್ಬಿಣದ ಪರಮಾಣುಗಳಿಂದ ಬಂಧಿತವಾದ ಅಣುಗಳಿಂದ ಕೂಡಿದೆ. ಅದಿರನ್ನು ಲೋಹೀಯ ಕಬ್ಬಿಣವನ್ನಾಗಿ ಪರಿವರ್ತಿಸಲು ಅದನ್ನು ಕರಗಿಸುವ ಅಥವಾ ನೇರ ಅಪಕರ್ಷಣೆಯ ಮೂಲಕಆಮ್ಲಜನಕವನ್ನು ತೆಗೆಯುವ ವಿಧಾನಕ್ಕೆ ಅದಿರನ್ನು ಒಳಪಡಿಸಬೇಕು. ಆಮ್ಲಜನಕ-ಕಬ್ಬಿಣದ ಬಂಧಗಳು ಪ್ರಭಲವಾಗಿದ್ದು, ಅಮ್ಲಜನಕವನ್ನು ಕಬ್ಬಿಣದ ಧಾತುವಿನಿಂದ ತೆಗೆಯಲು,ಇನ್ನಷ್ಟು ಪ್ರಭಲ ಬಂಧವುಳ್ಳ ಧಾತು ಅಗತ್ಯ. ಇದಕ್ಕಾಗಿ ಇಂಗಾಲವನ್ನು ಬಳಸಲಾಗುತ್ತದೆ.ಏಕೆಂದರೆ ಇಂಗಾಲ-ಆಮ್ಲಜನಕದ ಬಂಧವು ಅತಿ ಹೆಚ್ಚಿನ ತಾಪಮಾನದಲ್ಲಿ ಕಬ್ಬಿಣ-ಆಮ್ಲಜನಕ ಬಂಧಕ್ಕಿಂತ ಪ್ರಭಲವಾಗಿರುತ್ತದೆ. ಕರಗಿಸುವಿಕೆಯ ಪ್ರಕ್ರಿಯೆಯಲ್ಲಿ,ಚೆನ್ನಾಗಿ ಪುಡಿ ಮಾಡಿದ ಕಬ್ಬಿಣದ ಅದಿರನ್ನುಕೋಕ್ನೊಂದಿಗೆ ಬೆರಸಲಾಗುತ್ತದೆ.
ಆದಾಗ್ಯೂ ಈ ಪ್ರಕ್ರಿಯೆ ಅಷ್ಟು ಸುಲಭ ಸಾಧ್ಯವಲ್ಲಏಕೆಂದರೆ, ಇದರಲ್ಲಿ ಆಮ್ಲಜನಕವನ್ನು ಹೊರತೆಗೆಯಲು ಅಸಾಧ್ಯವಾದ ಇಂಗಾಲದ ಮಾನಾಕ್ಸೈಡ್ ಎಂಬ ಪ್ರಾಥಮಿಕ ಘಟಕವಿದೆ. ಆದ್ದರಿಂದ ಕಬ್ಬಿಣ ಮತ್ತು ಇಂಗಾಲದ ಕರಗಿಸುವಿಕೆಯನ್ನು ಕಶ್ಮಲ ಧಾತುಗಳು ಉಳಿಯದಂತೆ ಆಮ್ಲಜನಕದ ಅನುಪಸ್ಥಿತಿಯಲ್ಲಿ ಕಾರ್ಬನ್‌ನ ದಹನದಮೂಲಕ ನಡೆಸಲಾಗುತ್ತದೆ.
ಕಶ್ಮಲ ಧಾತುಗಳು
ಸಣ್ಣ ಪ್ರಮಾಣದ ಧಾತುಗಳ ಇರುವಿಕೆಯೂ ಸಹ ಕಬ್ಬಿಣದ ಗುಣಲಕ್ಷಣಗಳು ಅಥವಾ ಕರಗಿಸುವಿಕೆಯ ಮೇಲೆ ಗಂಭೀರ ಪರಿಣಾಮ ಉಂಟುಮಾಡುತ್ತವೆ.
ಈ ಪರಿಣಾಮಗಳು ಒಳ್ಳೆಯದಾಗಿರಬಹುದು ಅಥವಾ ಕೆಟ್ಟದ್ದಾಗಿರಬಹುದು.ಕೆಲವು ಸಮಯಗಳಲ್ಲಿ ವಿನಾಶಕಾರಿಯಾಗಿರಬಹುದು. ಊದು ಕುಲುಮೆ ಪರಿಣಾಮಕಾರಿಯಾಗಿ ಕಾರ್ಯ ನಿರ್ವಹಿಸುವಂತೆ ಫ್ಲಕ್ಸ್ ನಂತಹ ಕೆಲವು ರಾಸಾಯನಿಕಗಳನ್ನು ಸೇರಿಸಲಾಗುತ್ತದೆ. ಇನ್ನೂ ಕೆಲವು ರಾಸಾಯನಿಕಗಳನ್ನು ಸೇರಿಸುವುದರಿಂದ ಕಬ್ಬಿಣದ ದ್ರವತ್ವ,ಕಠಿಣತೆ ಮತ್ತು ಅವಶ್ಯ ಗುಣಮಟ್ಟಗಳು ಹೆಚ್ಚಾಗುತ್ತವೆ.
ಅದಿರು,ಇಂಧನ ಮತ್ತು ಫ್ಲಕ್ಸ್ ಗಳ ಆಯ್ಕೆ ಕಿಟ್ಟದ ಸ್ವಭಾವ ಮತ್ತು ಉತ್ಪತ್ತಿಯಾಗುವ ಕಬ್ಬಿಣದ ಗುಣಲಕ್ಷಣಗಳನ್ನು ನಿರ್ಧರಿಸುತ್ತದೆ. ಒಂದು ಮಾದರಿ ಕಬ್ಬಿಣದ ಅದಿರಿನಲ್ಲಿ ಕೇವಲ ಕಬ್ಬಿಣ ಮತ್ತು ಆಮ್ಲಜನಕ ಮಾತ್ರ ಇರುತ್ತವೆ. ಆದರೆ ವಾಸ್ತವವಾಗಿ ಈ ರೀತಿಯ ಸಂಯೋಜನೆ ಬಹಳ ವಿರಳ. ಸಾಮಾನ್ಯವಾಗಿ ಕಬ್ಬಿಣದ ಅದಿರಿನಲ್ಲಿ ಆಧುನಿಕ ಉಕ್ಕಿಗೆ ಬೇಡವಾದ ಧಾತುಗಳಿರುತ್ತವೆ.
ಸಿಲಿಕಾನ್
ಸಿಲಿಕಾ ಕಬ್ಬಿಣದ ಅದಿರಿನಲ್ಲಿ ಕಂಡು ಬರುವ ಸಾಮಾನ್ಯ ಕಶ್ಮಲ. ಬಹಳಷ್ಟು ಪ್ರಮಾಣದ ಸಿಲಿಕಾವನ್ನು ಕರಗಿಸುವ ಪ್ರಕ್ರಿಯೆಯಲ್ಲಿ ಕಿಟ್ಟದ ರೂಪದಲ್ಲಿ ಹೊರತೆಗೆಯಲಾಗುತ್ತದೆ.
ಸುಮಾರು1300 °C ಉಷ್ಣತೆಯಲ್ಲಿ ಕೆಲವು ಅಪಕರ್ಷಣಗೊಳ್ಳುತ್ತವೆ.ಇನ್ನು ಕೆಲವು ಕಬ್ಬಿಣದೊಂದಿಗೆ ಮಿಶ್ರಲೋಹಗಳಾಗುತ್ತವೆ. ಕುಲುಮೆ ಬಿಸಿಯಾದಂತೆಲ್ಲಾ ಕಬ್ಬಿಣದಲ್ಲಿ ಸಿಲಿಕಾನ್ ನ ಪ್ರಮಾಣ ಹೆಚ್ಚಾಗುತ್ತದೆ. 16ರಿಂದ18ನೇ ಶತಮಾನದ ಯೂರೋಪಿನ ಕಬ್ಬಿಣದಲ್ಲಿ ಸುಮಾರು1.5% ರಷ್ಟು ಸಿಲಿಕಾನ್ ಕಂಡುಬಂದಿತ್ತು.
ಸಿಲಿಕಾನ್‌ನ ಪ್ರಮುಖ ಪರಿಣಾಮವೆಂದರೆ ಇದು ಬೂದು ಕಬ್ಬಿಣ ಉಂಟಾಗುವುದಕ್ಕೆ ಸಹಕಾರಿಯಾಗಿದೆ. ಬೂದು ಕಬ್ಬಿಣ ,ಬಿಳಿ ಕಬ್ಬಿಣಕ್ಕಿಂತ ಕಡಿಮೆ ಬಿಧುರತೆಯನ್ನು ಹೊಂದಿದ್ದು ಬೇಗ ಆಕಾರವನ್ನು ಕೊಡುವುದಕ್ಕೆ ಸಹಕಾರಿಯಾಗಿದೆ. ಈ ಕಾರಣದಿಂದ ಬೂದು ಕಬ್ಬಿಣವನ್ನು ಎರಕ ಹೊಯ್ಯಲು ಉಪಯೋಗಿಸುತ್ತಾರೆ. ಇಷ್ಟೇ ಅಲ್ಲದೆ ಸಿಲಿಕಾನ್ ಕಬ್ಬಿಣ ಸುರುಳಿಯಾಗುವುದನ್ನು ಮತ್ತು ಊದು ರಂದ್ರಗಳು ಉಂಟಾಗುವುದನ್ನು ಕಡಿಮೆ ಮಾಡುವುದರೊಂದಿಗೆ,ಉತ್ತಮ ಎರಕಗಳಿಗೆ ಸಹಕಾರಿಯಾಗಿದೆ.
ರಂಜಕ
ರಂಜಕವು ಕಬ್ಬಿಣದ ಮೇಲೆ ನಾಲ್ಕು ಪ್ರಮುಖ ಪರಿಣಾಮಗಳನ್ನು ಉಂಟುಮಾಡುತ್ತದೆ. ಕಬ್ಬಿಣದ ಉಪಯೋಗ ಮತ್ತುಬೇಡಿಕೆಗೆ ಅನುಸಾರವಾಗಿ ಈ ಪರಿಣಾಮಗಳು ಒಳ್ಳೆಯವೆ ಅಥವಾ ಕೆಟ್ಟವೆ ಎಂದು ನಿರ್ಧರಿಸಲಾಗುತ್ತದೆ. ಬೊಗ್ ಅದಿರು ಕೆಲವು ಸಂದರ್ಭಗಳಲ್ಲಿ ಹೆಚ್ಚಿನ ರಂಜಕದ ಅಂಶವನ್ನು ಹೊಂದಿರುತ್ತದೆ.